ועדת החינוך, התרבות והספורט, כנסת 18, פרוטוקול מספר 199, 2010-04-27 10:00

אלכס מילר: חברים, בוקר טוב לכולם.

אלכס מילר: אנחנו נפתח את ישיבת ועדת החינוך, התרבות והספורט.

אלכס מילר: הנושא הוא ליקויים באיגוד ההתעמלות.

אלכס מילר: התבקשתי על-ידי יושב-ראש ועדת החינוך, חבר הכנסת זבולון אורלב, להחליף אותו בישיבה זו.

אלכס מילר: קודם כל, רציתי לפרוטוקול להודות ליושב ראש הוועדה על כך שאישר דיון בנושא.

אלכס מילר: הוועדה קיבלה פניות מכמה חברי כנסת, גם במסגרת הפניות הישירות לוועדה, גם דרך מליאת הכנסת בדיונים בני דקה, כאשר חברת הכנסת אנסטסיה מיכאלי פנתה אז ליושב ראש הכנסת וביקשה לקיים דיון בנושא האיגוד.

אלכס מילר: אני רוצה להגיד שאני כבר קדנציה שנייה בכנסת, ואני מכיר פה כמה וכמה אנשים מענף הספורט שנמצאים כאן איתנו.

אלכס מילר: בשתי הקדנציות שאני נמצא כאן אני חושב שלא קיבלתי כל כך הרבה פניות בנושא אחד במסגרת זמן של כמה וכמה חודשים.

אלכס מילר: לפני חצי שעה קיבלתי כבר פנייה אפילו מצפון הארץ על הנושא הזה.

אלכס מילר: אני מאמין שאת כל הדברים האלה אנחנו נעלה על סדר יומה של הוועדה.

אלכס מילר: אנחנו נקיים את הדיון עד השעה 11:30, ואני מבקש מכל האורחים לשמור על מסגרת הזמן.

אלכס מילר: לא יותר משלוש-ארבע דקות לכל דובר.

אלכס מילר: נמצאים כאן איתנו גם ספורטאים, גם מאמנים, גם נציגי האיגוד, נציגי הוועד האולימפי, ונציגי משרד הספורט.

אלכס מילר: אני מבקש מכל מי שרוצה לדבר ולהתייחס לנושא להעביר אליי פתק עם השם המלא ואת מי הוא מייצג.

אלכס מילר: אני מזכיר לכם שכל מה שנאמר כאן נכנס לפרוטוקול הוועדה והוא יפורסם באתר הכנסת, ובאתר הוועדה.

אלכס מילר: אני אפתח ואומר כמה מילים על מה שקורה היום באופן כללי בספורט בישראל, ובאיגוד ההתעמלות בפרט.

אלכס מילר: אני חושב שהספורט בארץ הפך להיות למשהו שמצייר אותנו, וזה הרבה יותר ממדינות שהן בסדר גודל של מדינת ישראל.

אלכס מילר: אני חושב שהגיע הזמן שאנחנו נתייחס לנושא הספורט בהרבה יותר מקצועיות והרבה יותר השקעה.

אלכס מילר: אנחנו דנים בכל מיני מסגרות על העניין התקציבי ועל העניין הניהולי, ובסופו של דבר אנחנו מגיעים כל הזמן לאותו מצב שבו לפני איזושהי אליפות עולם, או לפני תחרות אולימפית, או לפני שנבחרת שלנו יוצאת לתחרות ומביאה הישגים כאלו ואחרים, כל המדינה מתחילה לקטר.

אלכס מילר: אני חושב שלרוב המדינה שלנו לא מודעת להישגים של הספורטאים שלנו בענפים שהם מחוץ לכדורגל וכדורסל.

אלכס מילר: אני פותח היום את "גלי צה"ל" בשעה שמונה וחצי, ובמהדורה המרכזית מדברים שם על המשחק בין הפועל לחיפה, והלוואי והיינו פותחים כך את כל החדשות שלנו עם הישגים אחרים שלא חסרים לנו.

אלכס מילר: ראשית, אני רוצה להעביר ברכה לכל הספורטאים שלנו במדינת ישראל שמביאים הישגים, ושמשקיעים את החיים שלהם למען הספורט במדינת ישראל, ולמען הייצוג.

אלכס מילר: אנחנו יודעים עד כמה זה קשה, ועד כמה בסופו של דבר זה לא משתלם כלכלית.

אלכס מילר: ישנן דוגמאות בעולם למקומות שאליהם מגיעים ספורטאים שמגיעים להישגים, ובסופו של דבר גם בהיבט הכלכלי.

אלכס מילר: לפני כמה חודשים קיבלתי את הפנייה הראשונה בעניין של ספורטאית בענף ההתעמלות, זה היה נושא הייצוג של ילנה מאירזון.

אלכס מילר: החלטתי להתערב, ופניתי לכל הגורמים הרלוונטיים.

אלכס מילר: רצינו אז לעשות ישיבה ספציפית על הנושא הזה.

אלכס מילר: כאשר קיבלתי תשובה שהעניין נפתר, פניתי ליושב- ראש וביקשתי ממנו לא לקיים ישיבה בגלל שהנושא היה מצומצם, ובגלל שהוא נפתר.

אלכס מילר: כאשר עברו כמה וכמה שבועות התחלנו לקבל מאות פניות מספורטאים אחרים.

אלכס מילר: הנושא עלה בתקשורת, והיה תחקיר גדול של "ידיעות אחרונות" בנושא איגוד ההתעמלות.

אלכס מילר: קיבלתי עכשיו פנייה מנבחרת הבנים שהיתה אמורה לעשות תחרות באנגליה, ובסופו של דבר החבר'ה לא הצליחו להגיע לשם.

אלכס מילר: אני חושב שאנחנו באמת מתחילים להגיע פה לאיזושהי תמונה שמתחילה להתבהר – לי, לפחות בעניין של השיקולים שהם בסופו של דבר שיקולים לא מקצועיים בעת קבלת החלטות.

אלכס מילר: אלו שיקולים פנימיים שמשפיעים בסופו של דבר על הספורט הישראלי.

אלכס מילר: אני חושב שאנחנו לא יכולים להרשות לעצמנו, כאשר מדינת ישראל מגיעה פעם לאיזשהו הישג, שבסופו של דבר אנחנו נדכא את הישראלים על-ידי פעילות דעה פוליטית כזאת או אחרת בתוך האיגודים.

אלכס מילר: היו לא פעם מקרים שקשורים לאיגודים אחרים שנפתרו בצורה כזאת או אחרת.

אלכס מילר: אנחנו כמדינה משתדלים לא להתערב בניהול האיגודים.

אלכס מילר: זה נוגד את כל השבלונה שקיימת בעולם מבחינת ניהול האיגודים והתערבות המדינה.

אלכס מילר: אבל, כאשר אנחנו מגיעים למצב שיש פניות, שיש תלונות, שבסופו של דבר ההשלכות שלהן הן השלכות על ייצוג מדינת ישראל בעולם, וההשלכות שלהן הן על אותם חבר'ה צעירים שמשקיעים את רוב הזמן שלהם באימונים כדי להגיע להישגים, אני לא חושב שכך צריך להיראות הספורט במדינת ישראל.

אלכס מילר: אני כן חושב שאנחנו יכולים להגיע למצב של שמירת סטאטוס-קוו בתוך האיגודים, אני כן חושב שהשיקול היחיד שצריך להיות בסופו של דבר הוא שיקול מקצועי.

אלכס מילר: כאשר יש פרמטר פוליטי שמתחיל להשתלט על השיקול המקצועי, אנחנו אחראים על כך שהשיקול הזה ייעלם מהעין.

אלכס מילר: כי לא יעלה על הדעת שבסופו של דבר תתקבל החלטה כזאת או אחרת שאין לה שום קשר לעצם הייצוג של הספורטאי בתחרות שלו בעולם או בארץ.

אלכס מילר: אני אתחיל מכך שאני אתן קודם כל לספורטאים שפנו אליי לומר כמה מילים סביב אותן פניות שקיבלתי.

אלכס מילר: לאחר מכן, אנחנו נשמע את התייחסות יושב-ראש האיגוד רענן ורשביאק שנמצא איתנו.

אלכס מילר: נשמע גם את הוועד האולימפי, את משרד הספורט, ואני מקווה מאוד שעד השעה 11:30 אנחנו גם נוכל לסכם את הישיבה.

אלכס מילר: אני מבקש מהספורטאיות שיושבות בצד לשבת סביב השולחן, בבקשה.

אלכס מילר: יש מספיק מקום לכולם, אין צורך לשבת שם.

אלכס מילר: אירה ריסנזון, גברתי, בבקשה.

אירה ריסנזון: קודם כל, תודה.

אירה ריסנזון: אני רוצה באמת להגיד קודם כל תודה לשרה לימור לבנת שנתנה לי המון כוח פנימי בכל הסיטואציה הזאת להמשיך להתחרות, ולייצג את המדינה שלי.

אירה ריסנזון: אני רוצה לומר רק דבר אחד שבא לי מתוך הלב.

אירה ריסנזון: אחרי אולימפיאדת-2008 בבייג'ין, אני הרגשתי שאף אחד לא רוצה אותי פה, במיוחד האיגוד שלי.

אירה ריסנזון: הוא עשה ממני מין בובה שאפשר להתעלל בה, ושאני יכולה לסבול הרבה.

אירה ריסנזון: זה נכון, אני ספורטאית ואני יודעת לשמור הרבה בפנים.

אירה ריסנזון: אך, אחרי שהתחלתי את העונה החדשה לפני אולימפיאדת לונדון, לא היה לי קל, כי לא נתנו לי מחנה אימונים.

אירה ריסנזון: לא היו לי הסעות.

אירה ריסנזון: הייתי אז בצבא, ומהצבא הייתי צריכה לנסוע מהר לאימונים, ולא הייתי מספיקה.

אירה ריסנזון: לא נתנו לי את ההסעות.

אירה ריסנזון: אירה המאמנת שלי שילמה לי על כל המוניות.

אירה ריסנזון: גם לאחר שהתכוננתי לאליפות הראשונה, הגראנד-פרי במוסקבה, הרגשתי שמשהו מפריע לי, ומסתבר שזה נכון.

אירה ריסנזון: השופטת שהיתה איתי עשתה הכול כדי שאני אכשל, וזה לא היה נעים, כי אני עובדת קשה.

אירה ריסנזון: אני מתאמנת עשר שעות ביום, אני נותנת הרבה.

אירה ריסנזון: אין לי חיים, אני נותנת את כל כולי להתעמלות.

אירה ריסנזון: היתה לי פגישה עם רענן יושב-ראש האיגוד, ואמרתי לו את כל מה שאני מרגישה.

אירה ריסנזון: הוא אמר שזה לא נכון, ושאני אבדוק.

אירה ריסנזון: למחרת הוא קרא בעיתון שזה באמת היה נכון.

אירה ריסנזון: הוא העניש אותי כדי שאני לא אסע לעוד תחרויות, והוא אמר לי שאני אברר אם זה נכון מה שהיה, אם זה לא סתם היה כתוב.

אירה ריסנזון: הוא הבטיח לי שהכול יהיה בסדר.

אירה ריסנזון: מכל המילים האלה לא קרה שום דבר.

אירה ריסנזון: לאחר מכן היו כמה עוד תחרויות, ואחרי זה היתה אליפות אירופה וחוץ מאירה ויגדורצ'יק שהיא המאמנת שלי הייתי צריכה שיהיו לי עוד מאמנות שיעזרו לי.

אירה ריסנזון: עודד אברמסון שהוא גם חבר האיגוד בכוונה עשה הכול כדי שהם לא יהיו שם.

אירה ריסנזון: היה לי קשה עם זה – גם להתחרות וגם להופיע.

אירה ריסנזון: אחרי זה גם היתה אליפות עולם, ולפני אליפות העולם לא הצלחתי לקבל לא את האולם שאני צריכה כדי שאני אוכל להתאמן כמו שצריך, לא את התשתית, ולא את התנאים הנכונים.

אירה ריסנזון: במקום להרגיש באליפות העולם גב כשאני יוצאת אל המשטח, הרגשתי שיש לי רק אויב.

אירה ריסנזון: בכל זאת, הצלחתי.

אירה ריסנזון: אבל, יכולתי להביא לא רק הישג, אלא גם מדליה.

אירה ריסנזון: גם לפני אליפות העולם הייתי באמת בשוק, ולא הצלחתי שלא לבכות באותו יום.

אירה ריסנזון: הייתי בטיפול בהדר יוסף, וכשנכנסתי לאולם בהדר יוסף, אמרו לי שאין לי אישור.

אירה ריסנזון: אני רואה שיש שם ארבעים בנות קטנות שנמצאות בחוג, וכאשר אני מתכוננת לאליפות עולם לא נותנים לי להיכנס להתאמן.

אירה ריסנזון: אני לא מספיקה להגיע לחולון לעשות אימון.

אירה ריסנזון: התיישבתי בשירותים ושאלתי את עצמי: למה לא עושים לי את זה?

אירה ריסנזון: ועכשיו, בכל הסיטואציה הזאת, השנה לא נותנים לי לנסוע עם השופטת שלי כך שאני ארגיש שיש לי גב מספיק חזק להביא את ההישגים הכי טובים שיש.

אירה ריסנזון: אני חושבת שאני עושה בשביל זה המון, והשקעתי המון.

אירה ריסנזון: זה מגיע לא רק לי, אלא גם למדינה הזאת.

אירה ריסנזון: אני גם רוצה לומר שאני באמת מרגישה כמו כלבה בכל הסיטואציה הזאת, ולא משנה איפה אני צריכה מחנה אימונים.

אירה ריסנזון: לפני כמה שבועות כאשר הייתי בהדר יוסף נתנו לי רק שעתיים, ושעתיים של אימון זה כלום עם התשתית הנכונה.

אירה ריסנזון: זהו, אין לי מה להוסיף.

אלכס מילר: ברשותך, אשאל אותך כמה שאלות.

אלכס מילר: אני באמת לא יכול להיכנס בהיבט המקצועי לעניין השליטה והדברים שקשורים לעניין הזה.

אלכס מילר: אני כן רציתי לשאול אותך בהיבט התקציבי.

אלכס מילר: כספורטאית את מקבלת סכומים מסוימים מהאיגוד, את מקבלת סכומים מהוועד האולימפי.

אלכס מילר: האם, מבחינתך, יש אי סדרים בדברים שאת מקבלת?

אלכס מילר: כי זה מה שאני קיבלתי מבחינת הפניות.

אלכס מילר: האם יש אי סדרים מבחינת העברות תקציביות, מבחינת הכסף.

אלכס מילר: האם את מקבלת משכורת?

אלכס מילר: אשמח אם תפרטי לי מה את אמורה לקבל, כמה כל חודש, ממי את צריכה לקבל, מתי קיבלת, ומתי לא קיבלת – קצר לעניין.

אירה ריסנזון: את המשכורת שלי אני כן מקבלת.

אירה ריסנזון: אבל, את התנאים שאני צריכה לקבל אני לא מקבלת.

אלכס מילר: מה הם התנאים?

אירה ריסנזון: אולם, מסז'יסטים קבועים, מחנות אימונים, בגדים.

אירה ריסנזון: צריך לשלם גם למאמנת שלי.

אלכס מילר: למאמנת תהיה זכות דיבור, והיא תתייחס.

אלכס מילר: האם יש עוד ספורטאים שרוצים להתייחס לפני שאנחנו עוברים הלאה?

אלכס מילר: ממשיכים.

אלכס מילר: נמצא פה יגאל נציג עיריית חולון.

אלכס מילר: אדוני, לפרוטוקול תאמר מה תפקידך בעיריית חולון?

יגאל אייל: מזה 17 שנה אני מנהל המחלקה לספורט בעיריית חולון תחת חברה בת עירונית.

יגאל אייל: אני אחראי בעירייה על כל נושא הספורט, וגם על כל נושא אגודות הספורט בעיר.

יגאל אייל: אני רוצה לציין שאני מלווה את הענף הזה בצמוד בהיבט העירוני ובהיבט המקצועי 17 שנה, ואני מכיר אותו על גלגוליו.

יגאל אייל: אני רוצה פה היום לקבוע קטגורית שיושב ראש האיגוד רענן ורשביאק מחבל – אני לא יודע אם במזיד, אני לא יודע אם מכוונה כזאת או אחרת.

יגאל אייל: הוא פוגע בעיר, הוא פוגע בענף, והוא פוגע במתעמלות.

יגאל אייל: ולמה, לדעתי, יש לי את הזכות להגיד את זה?

יגאל אייל: כי אני הייתי זה שמנסה לשמש ברמה הממלכתית גורם מאזן בין האגודה לבין האיגוד.

יגאל אייל: ראש העיר שלנו הוא מוטי ששון, ואני חושב שהוא ראש עיר מוצלח לכל הדעות.

יגאל אייל: הוא קשור אישית לנושא הזה ומקדם אותו.

יגאל אייל: אני רוצה לציין את זה בשתי דוגמאות.

יגאל אייל: הענף הזה הוא ענף לא סובייקטיבי, אין כאן מטר וסנטימטר וסטופר למדידה, והנושא של השיבוץ הוא חלק מהנושא.

יגאל אייל: יושבת מימיני יושבת הגברת פירה וורונוב שנחשבת מהשופטות המובילות בעולם ברמת דרגה מאוד מאוד גבוהה.

יגאל אייל: משך כמעט שנתיים הוא מונע ממנה בצורה מכוונת לשפוט בתחרויות, ולשפוט את אירה.

יגאל אייל: הוא שולח לתחרויות, מבחינתי, שופטות לעומתיות.

יגאל אייל: היו לי איתו הרבה שיחות.

יגאל אייל: הוא הודה בשיחות האלה שהוא מודע לזה שהשופטות הן שופטות שפוגעות באירה, ולא מקדמות אותה.

יגאל אייל: לצערה של פירה, היא שייכת למועדון החולוני.

יגאל אייל: מהמקום הזה שאולי בטעות היא תצליח בתחרות לקדם את אירה ריסנזון, הספורטאית האולימפית, אולי הספורטאית המובילה בעשור האחרון, אולי מהחשש שהוא יקדם אותה הוא מונע ממנה לשפוט.

יגאל אייל: אני שלחתי אותה על חשבוני לגראנד- פרי בקייב לפני שנה - על חשבוני - לשבת למעלה ביציע כי היא בת קייב, ואולי היא יכולה לעזור לאירה.

יגאל אייל: הוא הזדעזע מעצם הרעיון שהיא נסעה – מדינה דמוקרטית – שהיא בכלל העיזה לנסוע לקייב, והוא רצה להעניש אותי, את העיר, ואת פירה על עצם הרעיון שהיא נסעה, כי אולי היא תעזור לאירה.

יגאל אייל: ברשותך, אני רוצה להזכיר לכולנו שאנחנו כולנו כלים כאן: אני, ראש העיר, חברי הוועדה, הוועד האולימפי.

יגאל אייל: האישו כאן הוא המתעמלות, וכולנו כאן כדי לתת להם כלים להגיע להישגים, ואני מרגיש שאנחנו לא עושים את זה.

יגאל אייל: מהמקום הממלכתי שניסיתי להיות, זימנתי את רענן ורשביאק לשיחה עם ראש עיריית חולון מוטי ששון, ידידו של רענן, כדי להגיע לאיזה פתרון ולגישור.

יגאל אייל: סגרנו באותה פגישה, ושאלנו את רענן למה הוא לא משלב את פירה, ולו בתחרות אחת.

יגאל אייל: הוא אמר: אני מבקש, בוא נערוך אתה, אני ופירה במשרדי, פגישה במשרדי, ונפתור את הבעיה.

יגאל אייל: לפני חודשיים באנו - פירה ואני - לרענן.

יגאל אייל: שאלתי אותו: מה הבעיה שלך עם פירה?

יגאל אייל: אז הוא אומר לי: היא לא מתנהגת על פי כללי האיגוד.

יגאל אייל: הבאתי את פירה, והתחייבתי בשם העיר, ופירה התחייבה - למרות שכל המעמד נראה לי די מזעזע – להתנהל על פי האיגוד.

יגאל אייל: באותו ערב הוא ביקש שאני אשלח לו בשם האגודה ובשמי סדרת תחרויות מה חשוב לנו - כי זה היה חודש לפני אליפות אירופה – לאיזה תחרות חשוב לנו שפירה תיסע.

יגאל אייל: הוצאנו לו את זה.

יגאל אייל: עד היום לא קיבלתי ממנו תשובה.

יגאל אייל: הוא הבטיח בפניי לשלוח את פירה לאליפות אירופה.

יגאל אייל: הוא אמר לה את זה כי הוא מעריך אותה, והיא נהדרת, ומעמדה המקצועי, והיא מקדמת.

יגאל אייל: הוא לא התייחס.

יגאל אייל: היתה אליפות אירופה, והוא לא שלח אותה על-פי הבטחתו לשפוט באליפות.

יגאל אייל: לא את אירה, כי שם הוא לא ייתן לה, אלא בתחרות מקבילה באליפות אירופה שאולי היא לא תהיה ליד אירה ותוכל לעזור לה.

יגאל אייל: דבר אחרון, ברשותך, העיר חולון מוציאה מידי שנה מעל מיליון וחצי שקל על הענף.

יגאל אייל: אני חושב שזה אולי כמעט כמו כל תקציב האיגוד.

יגאל אייל: היא מוציאה את זה בתמיכה ישירה לאגודה – חצי מיליון שקל, ועל אירוע גראנד-פרי שהוא האירוע המוביל בעולם קרוב למיליון שקל, בלי תמיכה של אגורה אחת מהאיגוד.

יגאל אייל: לפני כמה שנים הם השתתפו בטיפה מכספי משלם המיסים.

יגאל אייל: האירוע הזה שנעשה זה השנה התשיעית מידי שנה, הוא אירוע מוביל בעולם.

יגאל אייל: מזה שנה תשיעית כמסורת מגיעים אלינו.

יגאל אייל: בימי האינתיפאדה שאף אחד לא הראה את האף שלו במדינה מעל עשרים מדינות.

יגאל אייל: כל המתעמלות הטובות בעולם, כל הספורטאיות האולימפיות צמחו בחולון כי זהו פרויקט אישי של העיר ושל ראש העיר.

יגאל אייל: הגראנד-פרי קידם את ענף ההתעמלות כמו ששום איגוד, או שום דבר אחר, לא קידם אותו.

יגאל אייל: מעמדנו בעולם הוא מעמד מוביל.

יגאל אייל: החברים שלנו הם גברת שישובסקי, יושב ראש הוועדה המקצועית העולמית היידי ברונר, שלא מבינים מה קורה אצלנו במדינה.

יגאל אייל: רענן ורשבי

יגאל אייל: אק מנסה לחבל בקיום הגראנד-פרי השנה בגלל שהוא לא מוכן שפירה תהיה שופטת ראשית, כאשר הוועדה של הגראנד-פרי קבעה אותה והסמיכה אותה להיות שופטת.

יגאל אייל: הוא מנסה בכל דרך, והוא עדיין לא אישר.

יגאל אייל: יש לנו ממש מספר ימים לקבל אישור לגראנד-פרי של ספטמבר.

יגאל אייל: הוא מעכב את האישור שלו לגראנד פרי כי הוא בלי תמיכה של שקל מהאיגוד.

יגאל אייל: במקום למחוא כפיים לעיר שמשקיעה מיליון שקל, ומעלה את קרנה של המדינה הזאת ברמות שכל העולם מדבר על העיר חולון ועל ענף ההתעמלות האומנותית, הוא מנסה לחבל על-ידי זה שהוא לא מאשר את הגראנד-פרי.

יגאל אייל: נשמע לי הזוי לחלוטין.

יגאל אייל: אני מדבר בשמו של ראש העיר שלי.

יגאל אייל: הוא רצה להגיע אישית, הוא לא היה יכול.

יגאל אייל: הוא ביקש להגיד שאני מייצג אותו בדבריו.

יגאל אייל: אנחנו פשוט לא מבינים עד כמה שלא לשמה, שלא לשמה, ומבחינתי זה פשוט מצב הזוי.

יגאל אייל: זה לחבל בענף, לחבל בענף, לא לאשר גראנד-פרי שזה הכי מוביל מבחינה עולמית את מעמדה של העיר, מעמדה של המדינה.

יגאל אייל: אני פעם ראשונה מסתכל לרענן - והשתדלתי ללכת לקראתו, ולהיות גוף מאזן - ואומר לו קטגורית: אתה מחבל בענף ההתעמלות האומנותית.

יגאל אייל: אני אומר את זה לצערי, כי אתה מכיר גם מנסיבות אחרות.

יגאל אייל: אני מסתכל על אירה שלפני שבוע התקשרה אליי בטלפון, ובכתה לי לילה שלם כי היא רצתה לפרוש.

יגאל אייל: בכיתי יחד איתה, זה לא קרה לי הרבה זמן.

יגאל אייל: היא בכתה לי לילה שלם כי היא כבר לא יכולה.

יגאל אייל: ספורטאי זה 50% פאן מקצועי, ו-50% פאן מנטאלי.

יגאל אייל: היא לא מסוגלת לעלות לזירה, היא לא מרגישה שיש לה גב.

יגאל אייל: אני מכיר מתעמלות מובילות בעולם שהשופטות ויושב-ראש האיגוד וכולם נמצאים מאחוריהן.

יגאל אייל: הייתי ביפן באליפות העולם וראיתי את זה בעיניים.

יגאל אייל: מדובר בספורטאית מובילה בעולם.

יגאל אייל: השם של אירה ברוסיה הוא הרבה יותר מאשר פה.

יגאל אייל: אבל, אין התייחסות, אין כלום.

יגאל אייל: פשוט בודדה במערכה.

יגאל אייל: כואב לי, צר לי.

יגאל אייל: העיר חולון לא תפסיק לתמוך בענף הזה למרות ההתנכלות של האיגוד.

יגאל אייל: מאוד הייתי שמח על התערבות המדינה בנושא.

יגאל אייל: אני מרגיש כבר בחידלון.

יגאל אייל: תודה.

אלכס מילר: תודה.

אלכס מילר: נמצאת פה המאמנת של אירה, אירה ויגדורצ'יק.

אלכס מילר: בבקשה, גברתי.

אירה ויגדורצ'יק: נורא קשה לי לדבר, גם אני אבכה מהצער ומהכאב כשאני בגדול צריכה לצאת ולהשמיץ את המדינה, כי איגוד הוא פנים של המדינה, וספורט הוא פנים של המדינה כלפי כל העולם.

אירה ויגדורצ'יק: 22 שנה בניתי חלום לבנות את הבנות הישראליות באותה רמה כמו הרוסיות, לא להיות פחותות.

אירה ויגדורצ'יק: אנחנו צריכות להוכיח את עצמנו.

אירה ויגדורצ'יק: אין משפחה, אין בית, אין ילדים.

אירה ויגדורצ'יק: זו התעסקות של 24 שעות בבנייה של משהו שהוא קדוש.

אירה ויגדורצ'יק: הספורט הוא הדבר שהכי מקשר בין הלבבות ובין העמים, ואירה ריסנזון היא זו שעשתה את זה.

אירה ויגדורצ'יק: ראיתי שאשר היא מופיעה יורדים למטה אנשים ששכחו שהם יהודים, והם מתגאים בחוצות שהם יהודים.

אירה ויגדורצ'יק: אנחנו אגודה ראשונה ויחידה, ואני המאמנת של אותה אגודה.

אירה ויגדורצ'יק: באולימפיאדה האחרונה הבאתי חמש מתעמלות מתוך שבע לאולימפיאדה ולגמר אולימפי.

אירה ויגדורצ'יק: מאמן מוכיח את עצמו בהישגים, כמו הספורטאי.

אירה ויגדורצ'יק: בלי תמיכה של המדינה מבחינה מנטאלית וכלכלית, מאמן וספורטאי לא יכולים לעשות כלום, זה בלתי אפשרי.

אירה ויגדורצ'יק: מאז האולימפיאדה במקום לקבל תמיכה וגאווה, האגודה שלנו, כולל הבנות שיושבות פה שהן בקבוצתי, ואירה בראשה, מתמודדות בהמשך הובלת המדינה בכל הדרכים האפשריות, למרות הרצון של האיגוד ולמרות הפגיעות של האיגוד.

אירה ויגדורצ'יק: אני לא קיבלתי שכר כמאמן לאומי למרות שאני נקראת פה מאמנת אולימפית על ידי השרה כבר שנה וחצי.

אירה ויגדורצ'יק: האם יש בכלל אדם בארץ שעובד בשביל המדינה ללא שכר?

אירה ויגדורצ'יק: לרגע לא הפסקתי לאמן באותה תקופה.

אירה ויגדורצ'יק: במשך שנה וחצי לא קיבלתי שכר כמאמן לאומי וכמאמן אולימפי.

אירה ויגדורצ'יק: בשיחות שלי עם היושב ראש רענן ורשביאק נאמר לי מפורשות: לכי תעבדי אצל בעלך.

אירה ויגדורצ'יק: בעלי הוא חבר הנהלת האיגוד וכנראה שאצלו אני צריכה לעבוד.

אירה ויגדורצ'יק: על מנת לעבוד את אירה ריסנזון שמונה שעות ביום, אני מחזיקה חוגים, עובדת יום וליל.

אירה ויגדורצ'יק: אירה מתאמנת איתי באולם בחולון יחד עם עוד חמישים בנות שמסתובבות לה בין הרגליים שאני בזמן הזה צריכה לאמן.

אירה ויגדורצ'יק: זו השפלה אדירה למאמן ברמתי - ויש לי אהבה אדירה למדינה, והאיגוד שלי צריך להיות אבא, גב, תמיכה - שאני אפס.

אירה ויגדורצ'יק: פוטרתי מהיותי מאמן אולימפי ומאמן- על, לאחר כל ההישגים כי הואשמתי בבגידה במדינת ישראל מהאדון שיושב פה לשמאלי, יושב-ראש איגוד ההתעמלות, בגלל שילנה מאירזון שלא קיבלה זכות לייצג את המדינה והיא מתאמנת אצלנו באגודה ייצגה את לטבייה.

אירה ויגדורצ'יק: נתתי את האולם בעזרתו של ראש העיר להכין את קבוצת הג'וניור שלי לאליפות אירופה בשנה שעברה, ועבדתי יום וליל.

אירה ויגדורצ'יק: הקבוצה התאמנה חמש פעמים בשבוע.

אירה ויגדורצ'יק: זו קבוצה של המדינה, והיא זכתה במקום רביעי.

אירה ויגדורצ'יק: ביקשתי כסף עבור האולם כי אין מאיפה לשלם יותר.

אירה ויגדורצ'יק: אני פשוט משלמת מהבית, ויכולים לבדוק, כי העיר חולון היא עיר תקינה והיא מורידה את הכספים.

אירה ויגדורצ'יק: אנחנו לא קיבלנו מחנה אימונים אחד.

אירה ויגדורצ'יק: לא הצלחתי להגיע לפגישה אחת עם אחראי על הוועדה המקצועית עודד אברמסון.

אירה ויגדורצ'יק: כשביקשתי לדבר עם רענן ורשביאק נאמר לי: אל תתקשרי אליי, אין לי דיבור איתך.

אירה ויגדורצ'יק: אני לא יודעת למי יש דיבור עם האיש הזה.

אירה ויגדורצ'יק: האם למאמן אולימפי שמצמיח חמש מתעמלות אולימפיות?

אירה ויגדורצ'יק: מעבר לזה, לגבי ארבע הבנות האולימפיות הקבוצתיות שיושבות פה - זה חלום שלנו לעשות את זה, ואנחנו הראשונים שהתחלנו לעשות קבוצתי – קיבלתי הוראה בלתי מוסברת: אל תתקרבי לבנות, מי את בכלל שגידלת אותן?

אירה ויגדורצ'יק: הן בנות של המדינה, שלא תתקרבי.

אירה ויגדורצ'יק: ניסיתי להישאר באליפות העולם האחרונה כאשר חמש בנות שלי מהאגודה התחרו, ובפקודה ובאיומים נזרקתי מאליפות העולם שאסור לי אפילו להיות ולראות ושאקבל עונשים.

אירה ויגדורצ'יק: אני מגישה במשך שנתיים תוכנית, אבל בשנה שעברה לא קיבלתי לא שכר, מחנה אימונים אחד.

אירה ויגדורצ'יק: פעם אחת הדר-יוסף עם תשתית.

אירה ויגדורצ'יק: אחרי שאירה נזרקה וצלצלה אליי בבכי, רצתי ושילמתי מכיסי עבור הדר-יוסף כשכל הנבחרת של מכבי - נטע, כולל הקבוצתי - התאמנו במחנה אימונים בווינגייט, ואני לא קיבלתי אישור.

אירה ויגדורצ'יק: תודה רבה לגילי לוסטיג שאיתו עוד יש לי איזה דיבור, ואני מנסה להגיע למשהו.

אירה ויגדורצ'יק: אני לעולם לא יודעת לאיזה תחרות אני יוצאת, אני מקבלת את זה יום לפני זה.

אירה ויגדורצ'יק: סיימנו את שנת 2009 בלי לקבל שקל עבור בגדי גוף, עבור אולמות, עבור מאמנים, עבור כוריאוגראפיה.

אירה ויגדורצ'יק: אגב, הכוריאוגראפית של כל הנבחרת לא קיבלה שקל שכר לאחר שהיא בנתה את כל התרגילים הנבחרת.

אירה ויגדורצ'יק: למה?

אירה ויגדורצ'יק: היא חולונית, זה המוקצה.

אירה ויגדורצ'יק: העיר המובילה, האגודה המובילה, שצריכות לקבל גב, תמיכה ואהבה היא המוקצה.

אירה ויגדורצ'יק: היא עדיין לא קיבלה את הכסף.

אירה ויגדורצ'יק: תודה רבה לראש העיר שמשלם בשביל שנבחרת ישראל תוכל להתמודד.

אירה ויגדורצ'יק: רק עקב פנייה של עורך דין, שנה אחרי קיבלנו שני בגדי גוף ושלוש מוזיקות, ומורה לבלט רק באלף שקל.

אירה ויגדורצ'יק: אני עדיין לא מקבלת שכר.

אירה ויגדורצ'יק: לא מגיע לי, אני צריכה לעבוד בחינם.

אירה ויגדורצ'יק: איזה תשובה אני מקבלת?

אירה ויגדורצ'יק: את אפס, לא עשית שום דבר בשביל המדינה.

אירה ויגדורצ'יק: את מאמנת אישית, לא רוצה אל תיסעי, מי צריך אותך?

אירה ויגדורצ'יק: אלה התשובות במפורש.

אירה ויגדורצ'יק: למרות זאת המשכתי כי אי אפשר להזניח ילדה, אי אפשר להזניח את הבנות האדירות האלה.

אירה ויגדורצ'יק: זו אהבה.

אירה ויגדורצ'יק: אנחנו ממשיכים, אנחנו עובדים מהבוקר עד הלילה על מנת שהאיגוד יוכל להתגאות ולקבל כספים מההישגים שאנחנו מביאים.

אירה ויגדורצ'יק: השנה עדיין לא קיבלנו שום מחנה אימונים.

אלכס מילר: גברתי, תודה.

אמיר רוזנברג: אני רוצה לומר רק מילה אחת בקשר לזכות הדיבור.

אמיר רוזנברג: יש פה איזושהי בעיה ותיכף נפתור אותה.

אמיר רוזנברג: קודם כל, אני מופיע כמובן לא אחת בוועדות.

רבקה וידר: הוועדות האחרות - זה לא משנה.

אמיר רוזנברג: החוק הוא חוק השתדלנים.

אמיר רוזנברג: אנחנו לא שתדלנים.

אמיר רוזנברג: זהו חוק מיוחד שלא מתייחס ליועצים משפטיים של גופים.

אמיר רוזנברג: כמו מר יגאל אייל, אין שום בעיה לתת.

אמיר רוזנברג: אני לא יכול – גם אם אני רוצה - לקבל על-פי סעיף החוק - - -

אלכס מילר: אנחנו בודקים את זה כרגע.

אלכס מילר: סבלנות, יהיה בסדר.

אלכס מילר: נמצאת כאן איתנו מאמנת נבחרת ישראל הגברת אלה סמופלוב.

אלכס מילר: גברתי, בבקשה.

אלה סמופלוב: שלום לכולם.

אלה סמופלוב: לפני כמה ימים חזרנו מאליפות אירופה ויש לנו תוצאות ממש טובות.

אלה סמופלוב: יש לנו פעם ראשונה מקום חמישי באליפות אירופה.

אלה סמופלוב: זו ילדה שגידלתי מגיל חמש והבאתי אותה לאולם.

אלה סמופלוב: היא היתה הכי צעירה באולימפיאדה בפקין.

אלה סמופלוב: גם מקום שביעי קבוצתי-כללי, והם נכנסו לגמר בחישוקים, ומקום חמישי מתוך 21 מדינות.

אלה סמופלוב: זוהי נבחרת חדשה וטובה, אין בנות שהן לא טובות.

אלה סמופלוב: כולן בנות טובות.

אלה סמופלוב: ילדה שהיא ספורטאית לא טובה לא יכולה להגיע עד אליפות אירופה, עד לאולימפיאדה.

אלה סמופלוב: אבל, קודם כל המאמנות.

אלה סמופלוב: אם אירה ריסנזון אמרה שהיא עשר שעות, אנחנו עשרים וארבע שעות באולם.

אלה סמופלוב: אנחנו לא ישנים.

אלה סמופלוב: אני לא כזו ביישנית, ואני רוצה לומר בפעם הראשונה שאני עכשיו שופטת מספר אחד בעולם.

אלה סמופלוב: לאחר האולימפיאדה ישנו מבחן, ומאה נציגים הגיעו להשתתף.

אלה סמופלוב: באו נציגים גם מסין.

אלה סמופלוב: עברתי את המבחן כמו כולם, וקיבלתי בראבה 1.

אלה סמופלוב: רק ארבע שופטות כאלה יש בעולם.

אלה סמופלוב: זה גם עניין של מזל בשבילי, אבל זה גם ידע.

אלה סמופלוב: אני הייתי בטוחה שאני יודעת את זה.

אלה סמופלוב: זה אות כבוד שקיבלתי.

אלה סמופלוב: אני עכשיו שופטת, אני כמעט בלי הגרלה.

אלה סמופלוב: כשאני באה לאליפות אירופה אני בלי הגרלה, ואומרים מה אני שופטת.

אלה סמופלוב: זה באמת כבוד וזה אחריות.

אלה סמופלוב: אם אני עושה שגיאה כלשהי, נותנים שם טופס על השיפוט וכולם מסתכלים עליי.

אלה סמופלוב: זה כאילו שאני מאדאם, וזה באמת מאוד קשה.

אלה סמופלוב: אני לא ישנה 24 שעות.

אלה סמופלוב: מראשון למרץ 2007, כשאז לקחתי בנות נבחרת ישראל, עד האולימפיאדה אולי הייתי שבוע בבית.

אלה סמופלוב: פעם ראשונה שבא לי לבכות, בכיתי רק בתחרויות כשהתוצאות היו טובות, והחזקתי את עצמי לא לבכות כשהתוצאה לא טובה.

אלה סמופלוב: לא יכולנו עכשיו להגיע חזרה.

אלה סמופלוב: אבל, זה לא היה בשבילנו.

אלה סמופלוב: בשבילנו אלה היו תוצאות טובות.

אלה סמופלוב: כולם באו, גם מאדאם שישקובסיה שאחראית, ואמרו כל הכבוד לישראל.

אלה סמופלוב: בנוסף, עוד צעירה בנוער נכנסה לאולימפיאדת סינגפור בפעם הראשונה.

אלה סמופלוב: על מה מדברים?

אלה סמופלוב: תמיד ישנו מצב שאם יש מישהו שעוזב בספורט אז יש מישהו שממשיך.

אלה סמופלוב: זה כמו רבולוציה, זה מאוד קשה.

אלה סמופלוב: לחולון מיליון וחצי שקל על הגראנד-פרי ותקציב כזה, ועורך דין שיושב, ולאירה אין בגדים?

אלה סמופלוב: לנטע ריבקין אני מקבלת תקציב מאיגוד ההתעמלות יש בגדים, יש מוזיקה.

אלה סמופלוב: אבל, הוא גם לא כזה.

אלה סמופלוב: יש לנו תחרויות בגראנד-פרי ונטע ריבקין מקבלת מתחרויות כסף כשהיא מצליחה.

אלה סמופלוב: זה שלה.

אלה סמופלוב: אתם לא יודעים הכול.

אלה סמופלוב: כשאני שומעת שקר קורה לי משהו בידיים.

אלה סמופלוב: חבל שפה לא יושבת עוד מאמנת מרוסיה שגדלה ברוסיה והיא אלופה אולימפית.

אלה סמופלוב: היא סוס עבודה ואישה כל כך אינטליגנטית.

אלה סמופלוב: אבל, אין לה פשוט מרפקים.

אלה סמופלוב: אין לה עורך דין, אין לה כסף בשביל זה, היא עובדת בעולם – המאמנת רעיה אירגו.

אלה סמופלוב: אמרתי לה עשרים פעם תודה כשהתחלתי לעבוד איתה על זה שלמדתי אצלה, והגעתי לתוצאות כאלה.

אלה סמופלוב: יש לי אפילו ילדה שהיתה כבר באולימפיאדה והיא עכשיו מקום חמישי.

אלה סמופלוב: אני אומרת לה כל הזמן תודה.

אלה סמופלוב: היא הכינה את הבנות האלה.

אלה סמופלוב: היא התחילה לעבוד אצל אירה, ועד היום היא נמצאת.

אלה סמופלוב: חבל לי שהיא לא פה.

אלה סמופלוב: יהיו בנות טובות, ויהיה תור חדש של מאמנות צעירות, ויהיו שופטות צעירות – הלוואי.

אלה סמופלוב: נוסעות גם שופטות אחרות, לא רק פירה ולא רק אני.

אלה סמופלוב: יש עוד שופטות ששופטות בין-לאומי עם בראבה ברמה גבוהה.

אלה סמופלוב: צריך לקדם את המדינה.

אלה סמופלוב: יש צוות מאמנות.

אלה סמופלוב: יש לי בנבחרת עכשיו ילדה מאשקלון וילדה מבני עיי"ש.

אלה סמופלוב: למה לא?

אלה סמופלוב: אם יש בנות טובות אז בבקשה כולן.

אלה סמופלוב: אני זו שבוחרת, אני מקצועית.

אלה סמופלוב: פה באמת האיגוד לא נכנס.

אלה סמופלוב: אני החזרתי עוד ילדה.

אלה סמופלוב: אני עושה את הדברים מבחינה מקצועית, ואני באמת נמצאת 24 שעות.

אלה סמופלוב: אני גם כותבת את הטופס לבד, ואני חושבת שבשיפוט צריך לתת.

אלה סמופלוב: זו עבודה קשה, זו אחריות.

אלה סמופלוב: באליפות אירופה עכשיו גם מאמנת רוסיה אירנה וינר אמרה: כל הכבוד לישראל, והיא אמרה לי כל הכבוד על ההצלחה עכשיו עם הנבחרת הצעירה.

אלה סמופלוב: בשלוש שנים כולם כמעט החליפו, חוץ ממדינה אחת, כמי מדובר בספורט ובו אין נס, זו עבודה שחורה.

אלה סמופלוב: יש כאבים בגב ובכתף –אין מה לעשות.

אלה סמופלוב: חבל שהמסז'יסט אדוארד לא פה.

אלה סמופלוב: הוא אומר לי: אירה, אני רוצה ללכת.

אלה סמופלוב: יש לי מיליון אס אם אסים שהוא צלצל, הוא רצה.

אלה סמופלוב: עשינו תוכנית.

אלה סמופלוב: כשאנחנו בווינגיט, בבקשה.

אלה סמופלוב: בחולון יש כזה תקציב ועוזרים ואין תשתית?

אלה סמופלוב: זה קצת מוזר.

אלה סמופלוב: יש זה, ויש זה, ויש זה.

אלה סמופלוב: אתם שומעים רק חולון.

אלה סמופלוב: אבל, לא.

אלה סמופלוב: יש צפון, יש דרום.

אלה סמופלוב: למה?

אלה סמופלוב: אני מאוד שמחה שיהיו עוד יותר, באמת.

אלה סמופלוב: עכשיו הבאנו מדליה מגביע העולם קבוצתי חדש, גביע עולם שני - מדליה, נטע ריבקין גביע עולם – מדליה.

אלה סמופלוב: כל הכבוד לאירה היא מתעמלת מצוינת.

אלה סמופלוב: למה לא היו אצלך תלונות לפני האולימפיאדה?

אלה סמופלוב: למה עכשיו?

אלה סמופלוב: למה?

אלכס מילר: את מאמנת נבחרת ישראל, ואת לא מנותקת מהעולם וממה שקורה היום בספורט בישראל.

אלכס מילר: את גם מכירה נבחרות אחרות מענפים אחרים.

אלכס מילר: אני אשאל אותך לא כמאמנת ולא כשופטת, אלא אני אשאל אותך כמאמנת נבחרת ישראל.

אלכס מילר: האם כמאמנת נבחרת ישראל מקובלת עלייך האווירה שיש היום בענף?

אלכס מילר: האם זו אווירה שצריכה להיות בנבחרת?

אלכס מילר: זו השאלה.

אלכס מילר: אחר כך אשאל אותך שאלה בהתאם למה שתעני לי.

אלה סמופלוב: חבל שהנבחרת החדשה לא פה.

אלה סמופלוב: אני לא בפוליטיקה, אני סוס עבודה.

אירה ויגודרצ'יק: תשאל אותה אם בתור מאמנת נבחרת היא בכלל שמה לב שהיא נפצעה?

אירה ויגודרצ'יק: האם אי פעם היא ראתה אותנו בווינגיט כמאמנת נבחרת ישראל במחנה אימונים?

אירה ויגודרצ'יק: האם היא עובדת בלי שכר?

אלכס מילר: גברתי, אני יודע מה לשאול.

אירה ויגודרצ'יק: איזה ציונים היא נתנה?

אירה ויגודרצ'יק: יש לנו את הציונים.

אלכס מילר: סליחה, גברתי.

אלכס מילר: את יודעת שכל ספורטאי שמגיע להתחרות חוץ מהכוח שיש לו כספורטאי, הוא צריך מוטיבציה ודברים שהם יותר במישור הפסיכולוגי מאשר במישור המקצועי.

אלכס מילר: זו תוספת.

אלכס מילר: תתעלמי כרגע מכל האורחים, מהאיגוד ומכולם.

אלכס מילר: כמאמנת נבחרת ישראל, האם האווירה, מבחינתך, בענף היא מקובלת או לא מקובלת.

אלכס מילר: אני שואל אותך כמאמנת נבחרת ישראל, לא כשופטת ולא כמישהו נמצא בתחום.

אלכס מילר: את זו שאחראית על ייצוג הנבחרת בעולם.

אלכס מילר: כמאמנת, האם האווירה בתוך הענף מקובלת עלייך, או לא?

אלכס מילר: האם את מרגישה שיש בעיה?

אלכס מילר: האם זה משהו שצריך להיות, האם זה משהו שאת מכירה שקיים בכל המקומות, או שיש משהו שצריך לטפל בו?

אלה סמופלוב: זה קיים בכל המקום שיש בנות שעוזבות.

אלכס מילר: עזבי בנות שעוברות.

אלכס מילר: אני שואל אותך על האווירה.

אלכס מילר: אני שואל אותך שאלה, כשבאים למאמן נבחרת ישראל בכדורגל, שואלים אותו שאלה: יש היום בעיה בנבחרת, יש אווירה רעה.

אלה סמופלוב: יש נבחרת חדשה, הם עכשיו באימון.

אלה סמופלוב: עובדים יפה, ויש צעירות שעובדות.

אלכס מילר: גברתי, יש לך ענף התעמלות, ויש אווירה מסוימת.

אלכס מילר: כבר כמה חודשים - לא רק כאן, אנחנו פעם ראשונה התכנסנו כאן – התקשורת במדינת ישראל מדברת על העניין, גם תקשורת ישראלית וגם תקשורת רוסית.

אלכס מילר: לא סתם מדברים.

אלכס מילר: אני שואל אותך כמאמנת נבחרת ישראל, האם יש בעיה או אין בעיה?

אלכס מילר: הכול בסדר, או שיש בעיה?

אלה סמופלוב: סליחה שאני אומרת, אתה לא מקצועי בדברים מקצועיים.

אלה סמופלוב: והרוב זה שקר.

אלה סמופלוב: זה מפריע מאוד שאימהות לילדים בגיל חמש באות ואומרות: מה קורה בהתעמלות אומנותית?

אלה סמופלוב: זה מפריע.

אלה סמופלוב: הם לא יודעים הכול.

אלכס מילר: אנחנו לא בבית משפט, גברתי.

אלכס מילר: אני לא הולך להכריע פה מי משקר, ומי לא.

אלכס מילר: אני שואל אותך על האווירה.

אלכס מילר: האם יש קונסנזוס?

אלכס מילר: האם יש מצב רוח טוב, או שיש בעיה?

אלכס מילר: האם את מרגישה שספורטאי כזה או אחר לא יכול להיות בשיא שלו כי הוא מושפע מדבר כזה או אחר?

אלכס מילר: את מקבלת ספורטאי, האם הוא מגיע במצב א' או מגיע במצב ב'?

אלה סמופלוב: אני לא מרגישה, אני 24 שעות עכשיו.

אלכס מילר: מבחינתך, הכול בסדר, מושלם.

אלה סמופלוב: הכול בסדר, מושלם, וזה תוצאות אליפות אירופה האחרונה.

אלה סמופלוב: לא יכולים בלי תקציב של איגוד, בלי עזרה.

אלה סמופלוב: האם אתה יודע כמה עוזרים לנו מהעלייה?

אלה סמופלוב: הם קיבלו משכורת של 10,000 שקל.

קריאה: אז איך יש בנות שעדיין לא קיבלו את המשכורת?

אלכס מילר: סליחה, סליחה.

אלה סמופלוב: 10,000 שקל שנים קיבלו.

אלה סמופלוב: בעלי היה ספורטאי אלוף אירופה.

אלה סמופלוב: הוא מאה אחוז נכה על הגלגלים.

אלה סמופלוב: הוא אומר: אלה, מה זה?

אלה סמופלוב: מה זה?

אלה סמופלוב: אתם באמת עובדים יפה, נבחרת טובה.

אלה סמופלוב: בשביל מה עושים את הצגות האלה?

אלה סמופלוב: הוא ספורטאי ברמה גבוהה, בארץ הצילו אותו.

אלה סמופלוב: הבת שלי עברה קרבי, וגם היא היתה בהתעמלות.

אלה סמופלוב: היא אומרת: בשביל מה?

אלה סמופלוב: זה קנאה.

אלה סמופלוב: אומרים שזה קנאה.

אלה סמופלוב: לי לא מפריע.

אלה סמופלוב: עיתונאי לפני אליפות אירופה התקשר ושאל: מה זה?

אלה סמופלוב: מה זה?

אלה סמופלוב: אמרתי שאין לי זמן, ושאני מחליפה מזוודה ושאני נוסעת לאימון לווינגייט, וקופצת להדר-יוסף, ושאני נוסעת היום לאליפות אירופה.

אלה סמופלוב: התוצאה שלי תהיה בעיתון, והתגובה שלי זה תוצאה.

אלה סמופלוב: האם אתה יודע איך היה לי נעים?

אלה סמופלוב: אין לי זמן לדבר.

אלה סמופלוב: לפעמים אני לא עונה לטלפונים, וזה אמת אמת.

אלה סמופלוב: בלילה אני יושבת וחושבת שלא כתבתי נכון את התרגיל, ואני קמה וחושבת מה להחליף בתרגיל על מנת שהוא יהיה ברמה גבוהה.

אלה סמופלוב: זו עבודה עם באמת המון אחריות.

אלה סמופלוב: אני אומרת שוב, הצוות עכשיו הוא צוות מצוין.

אלה סמופלוב: רעיה לא נמצאת פה, אבל אני רוצה לומר תודה רבה לצוות.

אלה סמופלוב: יש הרבה דברים שעזרתם לנו כדי לקדם את המדינה.

אלה סמופלוב: נכון שאנחנו הבאנו את הספורט ושאנחנו מקצועיים.

אלה סמופלוב: אבל, עוזרים גם לנו, עוזרים גם לנבחרת.

אלה סמופלוב: יש תמיד בעיות קטנות, אבל לא רק אצלנו אלא בכל המדינות.

אלה סמופלוב: יש תמיד מישהו שעוזב, ושמישהי רוצה.

אלה סמופלוב: זה רגיל ונורמאלי.

יגאל אייל: היא עוד חיה, את לא מסתכלת לה בעיניים.

יגאל אייל: היא ספורטאית אולימפית, את לא מסתכלת לה בעיניים.

יגאל אייל: זה פשוט נורא לשמוע את זה.

יגאל אייל: היא לא עזבה, היא הספורטאית הבכירה שלך.

יגאל אייל: את לא מסוגלת להסתכל לה בעיניים.

אלכס מילר: סליחה, חברים שכחתם איפה אתם נמצאים?

יגאל אייל: אני מתנצל.

יגאל אייל: אני פשוט לא יכול לשמוע את זה.

יגאל אייל: היא מדברת עליה כמו שהיא פרשה.

אלה סמופלוב: אני לא מדברת שהיא פרשה.

אלכס מילר: חברים, שכחתם לרגע שאתם נמצאים בכנסת ישראל.

אלכס מילר: אין לאף אחד זכות חוץ מחברי כנסת, להתפרץ לדברים של אורח כאן.

אלכס מילר: בבקשה, אני מבקש מכם לשמור על כבודה של הכנסת.

אלכס מילר: גברתי, אשאל אותך עוד שאלה.

אלכס מילר: אם לא היה את הסיפור על חולון, ועוד כמה סיפורים מסביב, האם לדעתך התוצאות שאליהם היו מגיעים ספורטאים, מבחינתך, היו יותר גבוהות?

אלה סמופלוב: כל תחרות היא תחרות שונה.

אלה סמופלוב: צריך להיות גם קצת מזל.

אלה סמופלוב: אבל, כשאנחנו עובדים - - -

אלכס מילר: האם את יודעת שאת יותר פוליטיקאית ממני?

אלה סמופלוב: אני תמיד חושבת על התוצאה.

אלה סמופלוב: שואלים איזו תוצאה תהיה.

אלכס מילר: בסופו של דבר, אני מדבר איתך על נבחרת ישראל.

אלכס מילר: נבחרת ישראל מתחרה, ויש דברים שמשפיעים בהיבט המקצועי, ויש דברים שמשפיעים על הספורטאי בהיבט האישי שלו שהוא מרגיש לא טוב.

אלה סמופלוב: ספורטאי צריך לדעת שיש משמעת, ושהוא מקבל את התנאים, ושכשהוא יוצא לשטיח הוא צריך לעשות טוב.

אלה סמופלוב: אם הוא יעשה טוב הוא יקבל, ונותנים.

אלה סמופלוב: אין דבר כזה.

אלה סמופלוב: הסיפורים על הבין-לאומיים על ההתעמלות לא נכונים.

אלה סמופלוב: אם היא עושה היא מקבלת.

אלה סמופלוב: אני אומרת – שופטת מספר אחד.

אלה סמופלוב: אם היא עושה תרגיל - משפיעים, אפשר.

אלה סמופלוב: אבל, אם נופל כדור גם אתה רואה ומבין שאם הוא נופל הוא בורח.

אלה סמופלוב: זה ספורט, זה לא נס.

אלה סמופלוב: אי אפשר לקנות, אי אפשר למכור.

אלה סמופלוב: אני לא רוצה לשמוע על זה.

אלה סמופלוב: זו עבודה קשה.

אלה סמופלוב: היא אומרת נכון 10 שעות, אבל זה כולם.

אלה סמופלוב: הנבחרת החדשה 12 שעות.

אלכס מילר: תודה.

אלכס מילר: בבקשה, אדוני יושב-ראש האיגוד רענן ורשביאק.

אלכס מילר: שמעת פה דברים.

אלכס מילר: אשמח אם פחות תתייחס לדברים שהם קשורים במישור התחושה.

אלכס מילר: שמעתי פה דברים שהם לא פשוטים.

אלכס מילר: אשמח אם תתייחס לדברים שהם קשורים להיבט התקציבי.

אלכס מילר: זאת אומרת, אתה, מבחינתך, מחזיק בתקציב מסוים שאתה צריך להעביר לספורטאים מבחינת ההעברות, מבחינת שיתוף הפעולה עם המועדונים.

אלכס מילר: אני גם אבקש ממך להתייחס.

אלכס מילר: לפני חצי שעה קיבלתי פנייה, ואני אשמח גם להעביר.

אלכס מילר: אני לא יודע אם אתה מודע לכך שקיבלתי פה ממתעמלי מכבי צפון נערים שטוענים שהם היו אמורים לצאת ללונדון, וממש לפני הטיסה היתה שם איזושהי בעיה תקציבית, והורידו אותם, והם לא יכלו לצאת.

אלכס מילר: אני פשוט קיבלתי את זה באמת לפני חצי שעה, וביקשו להעלות את העניין הזה.

אלכס מילר: אם אנחנו כבר מדברים על זה, אשמח אם תתייחס גם לזה.

אלכס מילר: תתייחס בבקשה לעצם האווירה שנמצאת היום באיגוד, ועד כמה ישנו הסיפור הזה.

אלכס מילר: יש לי באמת הרגשה שיש פה מעורבות פוליטית פנימית קשה מאוד בפנים מבחינת קבלת ההחלטות.

אלכס מילר: בסופו של דבר, אנחנו רוצים להגיע פה למצב שאנחנו נותנים את המקסימום שאנחנו יכולים לתת לספורטאים שלנו, ואנחנו מצפים מהם את המקסימום שהם יכולים לתת למדינת ישראל.

אלכס מילר: אשמח לקבל ממך התייחסות.

רענן ורשביאק: לפני זה כמה מילים ברקע.

רענן ורשביאק: אל"ף, אני כתבתי, ואני גם מוצא צורך לומר את זה.

רענן ורשביאק: מאוד לא מצא חן בעיניי שההזמנה לישיבה הזאת הוגדרה כליקויים באיגוד ההתעמלות.

רענן ורשביאק: אם לאחר הישיבה יחליטו שיש ליקויים זה בסדר.

רענן ורשביאק: אבל, לפני הישיבה כבר החליטו שיש ליקויים, אז אולי אין טעם לבוא?

רענן ורשביאק: או לפחות שהיה כתוב: לכאורה, או נטען לליקויים – זה בסדר.

רענן ורשביאק: אבל, כבר פסקו?

רענן ורשביאק: אם אחרי הישיבה יפסקו, אני אקבל כל החלטה.

אלכס מילר: אתן לך טיפ קטן.

אלכס מילר: הכנסת וחברי הכנסת מתייחסים לאווירה הציבורית שמתרחשת בתקופה של פרק זמן מסוים.

אלכס מילר: כאשר יש אווירה ציבורית מסוימת אנחנו פונים לוועדה או למליאת הכנסת מבחינת ההרגשה הפנימית של חברי הכנסת.

אלכס מילר: לשם כך אנחנו נבחרנו.

אלכס מילר: הביקורת עלינו נעשית בצורה פשוטה מאוד.

אלכס מילר: האם אתה יודע איך?

אלכס מילר: בקלפי.

אלכס מילר: אדוני, בבקשה.

רענן ורשביאק: איגוד ההתעמלות – וזה אולי יותר לך, אחרים יודעים – יש לו כמה ענפים, כמה תת ענפים.

רענן ורשביאק: יש התעמלות מכשירים בנים, יש התעמלות מכשירים בנות, יש אקרובאטיקה, יש אירוביקה, ויש גם התעמלות אומנותית שהוא הענף שבו אנחנו עוסקים.

רענן ורשביאק: אתה שאלת לגבי האווירה.

רענן ורשביאק: בהתעמלות אומנותית - גם פה אנחנו נחלקים לשניים - יש נבחרת.

רענן ורשביאק: הנבחרת הקבוצתית היא נבחרת שמורכבת ממספר בנות קבוע.

רענן ורשביאק: זה לא מתחלפים, זה לא כמו כדורגל שיש שחקנים ברזרבה או שמזמינים כל אימון או כל זה.

רענן ורשביאק: יש נבחרת קבועה.

רענן ורשביאק: ולכן, אם שאלת על האווירה, והיא לא כל כך נתנה, כיום יש נבחרת שהיא מורכבת משש בנות בלבד, וזה השש בנות.

רענן ורשביאק: שם האווירה יש להניח שהיא מצוינת.

רענן ורשביאק: כל הטענות שיש זה כאלה שהיו פעם בנבחרת, או שהם לא בנבחרת.

רענן ורשביאק: אמרנו - זה נבחרת קבוצתית, ויש ענף אישי שאז בנות באופן אישי עולות, ויש חלוקה.

רענן ורשביאק: יש באיגוד ההתעמלות כ-110 אגודות, נדמה לי, שהן רשומות באיגוד, והן משתתפות בפעילות האיגוד.

רענן ורשביאק: בין היתר, יש גם אגודה שנקראת עירוני חולון.

רענן ורשביאק: אחת מתוך 102 או 110, אני לא יודע בדיוק.

רענן ורשביאק: זה נכון שעירוני חולון היא אגודה מובילה בהתעמלות אומנותית, זה נכון שאירה ריסנזון היא הספורטאית שמובילה במדינת ישראל.

רענן ורשביאק: אין מחלוקת על זה.

רענן ורשביאק: יש מחלוקת רק איך ינוהל האיגוד.

רענן ורשביאק: אני מבין שבתור שק חבטות אני בסדר.

רענן ורשביאק: כל אחד זרק, ההוא אמר כך, ואמר כך, והגדיל לעשות יגאל אייל, שאני לא יודע מה התפקיד שלו התפקיד שלו שמה, שנפגשתי איתו.

יגאל אייל: התפקיד שלו הוא מנהל המחלקה לספורט, ומי כמוך יודע.

רענן ורשביאק: אני שתקתי.

רענן ורשביאק: אני מבקש את הגנת היושב ראש.

אלכס מילר: אדוני, אנחנו לא בעיריית חולון.

אלכס מילר: זה לא עובד כך.

רענן ורשביאק: אני ישבתי בשקט, שמעתי בקשב רב את הסיפורים.

רענן ורשביאק: אולי גם נמשיך להיפגש בעקבות השיחה הזאת במקומות אחרים.

רענן ורשביאק: אבל, בסך הכול אני רוצה לומר שאני נפגשתי עם אדון יגאל אייל ועם ראש העיר, והגעתי לשם בגלל שאני רוצה לפתור בעיות ולא להנציח בעיות.

רענן ורשביאק: והיו סיכומים, והסיכומים האלה הועלו על-ידי בכתב, ולמרות שהועלו על-ידי בכתב עד היום לא קיבלתי תשובות, ועד היום לא קיבלתי את האישור לסיכומים.

רענן ורשביאק: לשמחתי הרבה, לא היינו בארבע עיניים, אלא היו עוד אנשים.

רענן ורשביאק: לפחות את סיכום הישיבה שאני שלחתי לאדון אייל העברתי למשתתף השני, והוא אישר לי את זה שכך זה מה שסוכם.

רענן ורשביאק: אבל, אדון אייל עדיין לא אישר לי את הסיכום הזה.

רענן ורשביאק: אני לא אפתח עכשיו את החשבון עכשיו עם אדון אייל, אבל אני אומר בצורה כזאת.

רענן ורשביאק: יש מגמה של מועדון עירוני חולון לפעול נגד האיגוד.

רענן ורשביאק: המגמה הזאת באה לידי ביטוי בזה שהם לא שולחים ספורטאים לנבחרת.

רענן ורשביאק: שאלת שאלה קודם, ואולי היא לא אמרה.

רענן ורשביאק: כן, יכולנו להגיע להישגים להתעמלות יותר גבוהים בהתעמלות קבוצתית.

רענן ורשביאק: בהחלט, לדעתי.

אירה ויגדורצ'יק: בטח, אם לא היית זורק את הבנות האולימפיות.

רענן ורשביאק: אם כל הבנות שהיו מוזמנות על-ידי המאמנת היו מגיעות.

רענן ורשביאק: עירוני חולון החרים - אני חוזר עוד הפעם, החרים - את איגוד ההתעמלות.

רענן ורשביאק: נמצאות כאן בנות שאני חושב שחוץ משתיים כולן הוזמנו לנבחרת, ואף אחת לא באה.

רענן ורשביאק: לא רק לא באה, גם לא מצאה צורך להגיד: אנחנו לא באות.

רענן ורשביאק: והמאמנת הזאת שטיפלה בהן והכינה אותן לאולימפיאדה חיכתה באולם, ואפילו לא הגיעו.

רענן ורשביאק: לא אמרו לה: שלום.

רענן ורשביאק: לא אמרו לה: סליחה, אנחנו לא באות.

רענן ורשביאק: אני מחלתי מכבודי וצלצלתי לשתיים מהן, ואז אחת אמרה שהיא לא שומעת, וטרקה לי את הטלפון.

רענן ורשביאק: השנייה אמרה לי: דבר עם המאמנת שלי, דבר עם הזה, אני לא זה, וסגרה לי גם את הטלפון.

רענן ורשביאק: רבותי, שלא יהיו פה אי הבנות.

רענן ורשביאק: אני קראתי יותר מפעם אחת, אני קורא גם פה.

רענן ורשביאק: אני כיושב ראש איגוד שנבחרתי בבחירות דמוקרטיות – וזה לגבי מה שהיום היה כתוב ב"ידיעות אחרונות" – אני נבחרתי בבחירות דמוקרטיות, ואני מתנדב.

רענן ורשביאק: גם לכאן הגעתי בכספי הפרטי, עם האוטו הפרטי שלי, ועם הדלק שלי.

רענן ורשביאק: מעולם לא נסעתי לחו"ל על חשבון האיגוד.

רענן ורשביאק: מעולם לא ביקשתי החזר נסיעות, כי כל הכסף שמגיע לאיגוד ההתעמלות הוא מיועד רק לספורטאיות - עוד תחרות, עוד מחנה אימונים, ועוד ציוד או בגד.

רענן ורשביאק: אירה ריסנזון טועה, אני לא אגיד משהו אחר.

רענן ורשביאק: היא טועה שהיא אמרה שהיא לא קיבלה בגדים, ולא קיבלה נסיעות, והיא לא קיבלה פיזיותרפיה.

רענן ורשביאק: אולי היא לא יודעת שהיא קיבלה.

רענן ורשביאק: אבל, היא קיבלה.

רענן ורשביאק: האיגוד קיבל, ויש אפילו אם אינני טועה - תגיד המזכירה – חתימות שלה שהיא קיבלה בגדים.

רענן ורשביאק: אז זה בסדר שאומרים: הוא אמר, ויש פה איזה משהו שהיא אמרה, אני כבר לא זוכר.

אירה ויגדורצ'יק: בגדים היא קיבלה מהאגודה, ושנה אחרי זה בתביעה התקבל הכסף.

אירה ויגדורצ'יק: יש חתימה.

רענן ורשביאק: דבר ראשון, היא קיבלה?

רענן ורשביאק: בתביעה או לא בתביעה, היא קיבלה.

רענן ורשביאק: זאת אומרת, יש הסכמה שהיא קיבלה.

רענן ורשביאק: אז למה היא אומרת שהיא לא קיבלה?

רענן ורשביאק: רבותי, שלא יהיו פה אי הבנות.

רענן ורשביאק: אנחנו התייחסנו לאירה ריסנזון כספורטאית מספר 1 של איגוד ההתעמלות.

רענן ורשביאק: היא קיבלה את כל מה שאיגוד ההתעמלות יכול לתת.

רענן ורשביאק: אני מזכיר שזה ענף אישי.

רענן ורשביאק: זה ענף אישי, היא מתאמנת במועדון שלה.

רענן ורשביאק: גם שטילוב מתאמן במועדון שלו, וגם נטע ריבקין מתאמנת במועדון שלה.

רענן ורשביאק: אנחנו מוגבלים, אנחנו מנסים למקסם את מה שאנחנו מקבלים.

רענן ורשביאק: אם אתה מדבר על הבנים האלה, אז אנחנו נחזור קצת אחורה.

רענן ורשביאק: הם היו באליפות אירופה, ואתה יודע מה שקרה עם הר הגעש באיסלנד.

רענן ורשביאק: הם נשארו שם בגלל שהם נתקעו.

קריאות: הבנות, לא הבנים.

רענן ורשביאק: המתעמלות שלנו, הנבחרת שלנו שחזרה מאליפות אירופה – אותם הישגים שהיא מנתה בגרמניה.

רענן ורשביאק: הסיפור שהיה הוא להוביל אותם באוטובוס מגרמניה לווינה, ומווינה בהטסה לכאן.

רענן ורשביאק: זה עלה לאיגוד ההתעמלות תוספת של 120,000 שקל.

רענן ורשביאק: עשינו את זה כי הבנות הן הכי חשובות.

רענן ורשביאק: זה נכון.

רענן ורשביאק: באותה עת היתה תחרות באנגליה, ולבנים לא היו טיסות, ולכן הם נשארו פה.

רענן ורשביאק: זה לא היה עניין של כסף, זה היה עניין שפחדתי לשלוח אותם לאירופה.

רענן ורשביאק: התחרות היא באנגליה, אני דרשתי טיסה ישירה ללונדון פחדתי בטיסה לא ישירה לאירופה מאחר ואז היו יכולים לא לתת להם להמשיך, והייתי נתקע איתם כמו שנתקעתי עם הבנות.

רענן ורשביאק: לכן, הבנים לא נסעו.

רענן ורשביאק: הבנות כן נסעו.

רענן ורשביאק: לא בגלל שהבנות יותר טובות, אלא בגלל שהתחרות של הבנות היא אחרי הבנים.

רענן ורשביאק: אף אחד לא רצה חס וחלילה לפגוע בבנים.

רענן ורשביאק: ואם פה כל הזמן מדברים הפועל-מכבי, ואתה אפילו אמרת פוליטיקה, אז הנה, אני במכבי, ספורטאים של מכבי השארתי אותם בארץ - האדם הרע הזה.

רענן ורשביאק: אז חבר'ה, שלא יהיו פה אי הבנות.

רענן ורשביאק: אני קורא פה עכשיו לאירה ריסנזון, ולאירה ויגדורצ'יק – אנחנו צריכים אותם באיגוד, אני לא אומר שלא.

רענן ורשביאק: אנחנו צריכים אותן, ואנחנו מבקשים מהן שיירתמו, ושיצטרפו, רק פשוט שיקבלו את הוראות האיגוד.

רענן ורשביאק: יש הנחיות, יש יושב-ראש, יש בחירות, יש ועדה מקצועית.

אלכס מילר: איך הגענו למצב הזה?

רענן ורשביאק: איך הגענו למצב הזה?

רענן ורשביאק: פשוט מאוד, הכי פשוט.

רענן ורשביאק: היתה אגודה שהיא ניהלה את ענף ההתעמלות האומנותית – היא ובעלה, והוא היה גם חבר הנהלה – והכול בסדר.

רענן ורשביאק: אני נבחרתי לפני שנה, אני בסך הכול קצת מעט יותר משנה יושב-ראש איגוד ואמרתי: רבותי, נגמר.

רענן ורשביאק: גם בבנות שנבחרו בזמנו, אני אף לא התערבתי.

רענן ורשביאק: אבל, מעניין שהבנות בקבוצתי היו כולן בחולון - מעניין למה?

רענן ורשביאק: - ואף אחד בארץ לא מצאו.

רענן ורשביאק: עכשיו כשיש נבחרת אז יש כמו שהיא אמרה.

רענן ורשביאק: יש מאשקלון, יש מבני עיי"ש, יש מפתח-תקווה.

רענן ורשביאק: הזמנו גם מחלון והם לא באו – לפחות שלוש בנות.

קריאה: הצלחת לפרק - - -

קריאה: הזמנת את כל הבנות עכשיו?

רענן ורשביאק: לא, אני לא מזמין.

רענן ורשביאק: רבותיי, שיהיה ברור - יש מאמנת, היא קובעת.

רענן ורשביאק: רק היא קובעת את הרכב הנבחרת.

רענן ורשביאק: הלוואי ויכולתי להחליט.

רענן ורשביאק: אבל, אף אחד לא שואל אותי את השאלות האלה.

רענן ורשביאק: ואם אתה שואל למה זה קרה, פשוט מאוד.

רענן ורשביאק: בא יושב-ראש שרוצה סדר, ובינתיים הסדר הזה מביא הישגים.

רענן ורשביאק: שטילוב עם שתי מדליות באליפות אירופה ואליפות עולם.

רענן ורשביאק: זה לא היה קודם.

רענן ורשביאק: הנה נבחרת שהוקמה לפני שלושה חודשים – זה הלוא פלא – מקום חמישי באירופה.

רענן ורשביאק: אבל, יש סדר.

רענן ורשביאק: כל אחד יודע את מקומו, כל אחד יודע את תפקידו.

רענן ורשביאק: אני מזכיר לכולם פה שהתוכניות המקצועיות עוברות דרך היחידה לספורט הישגי.

רענן ורשביאק: שטילוב עכשיו נפצע, יש תוכניות חדשות.

רענן ורשביאק: לך לספורט ההישגי, תאשר אותן שם.

רענן ורשביאק: אתה מאשר, אנחנו מבצעים.

רענן ורשביאק: כל התוכניות, ללא יוצא מהכלל, מאושרות על-ידי היחידה לספורט הישגי.

רענן ורשביאק: לא גזלנו ולא לקחנו אפילו קמצוץ מאיזושהי תוכנית מקצועית של איזושהי מתעמלת, אם אנחנו מאמינים בה או לא מאמינים בה.

רענן ורשביאק: יש לה הישג, יש לה תוכנית, היא עובדת לפי התוכנית.

אלכס מילר: תודה.

אמיר רוזנברג: אדוני, אני חושב שהנושא שלי הוסדר מבחינה טכנית.

אלכס מילר: כן, כן.

אלכס מילר: ראיתי את התג.

אלכס מילר: עו"ד אמיר רוזנברג, בבקשה.

אמיר רוזנברג: קודם כל, אני רוצה לומר תודה.

אמיר רוזנברג: זה לא מובן מאליו שהכנסת מכנסת דיון בנושא אקוטי כזה שנוגע בעצם ללב של הספורט האולימפי.

אמיר רוזנברג: לפני שאני נוגע בדברים קונקרטית, צריך להגיד שגם מצד משרד התרבות והספורט, הטלפונים האישיים של השרה אל הספורטאית שמחזיקים אותה עוד ונותנים לה את הכוח להמשיך.

אמיר רוזנברג: גם בדרג המקצועי.

אמיר רוזנברג: אני מוכרח להגיד שבהתחלה היו לנו עימותים – וצריך להגיד את זה גם ביושר – רציניים, קשים ונוקבים עם ד"ר אורי שפר.

אמיר רוזנברג: אנחנו מרגישים שיש להם רצון אמיתי, מתוך הבנה שאנחנו בעצם נמצאים פה ועושים את זה לטובת הספורט.

אמיר רוזנברג: אין פה עניין אישי, אין פה אג'נדה אישית של אף אחד.

אמיר רוזנברג: אנחנו יושבים פה כדי לדבר על ספורט.

אמיר רוזנברג: עכשיו, השאלה הגדולה, ואני חושב שאדוני היושב ראש שאל את השאלה בצורה הישירה ביותר – איך זה יכול להיות?

אמיר רוזנברג: יושבות פה ספורטאיות שהן בין הטובות בעולם, ואין הרבה ענפי ספורט שאפשר להגיד.

אמיר רוזנברג: מדברים על אירה ריסנזון, אבל יש עוד אחרות שהשמות שלהן לא כל כך מוזכרים.

אמיר רוזנברג: אירה ריסנזון היא הספורטאית המערבית הטובה בעולם, המערבית הטובה בעולם בהתעמלות אומנותית.

אמיר רוזנברג: כשהיא ניגשת לתחרויות, הברושורים של התחרויות בעמודים הראשונים הם עם אירה ריסנזון מישראל, זה כמובן מישראל.

אמיר רוזנברג: כמעט אין שום דבר אישי.

אמיר רוזנברג: זה ספורט אולימפי, לא מרוויחים על זה כסף.

אמיר רוזנברג: מקבלים סכומים פעוטים שנותנים להם איכשהו פחות או יותר להתקיים.

אמיר רוזנברג: יש דור עתיד, יושבת פה קורל קרמר.

אמיר רוזנברג: יש פה את הנבחרת הקבוצתית שזכתה באולימפיאדה, הגיעה לגמר אולימפי, הגיעה למקום חמישי לפני שפירקו אותה, בלי להגיד להם מילה.

אמיר רוזנברג: לקחו שתיים, והשאירו אותן בבית בלי לשאול אותן.

אמיר רוזנברג: כשמר ורשביאק מתייצב להנהלה שלו ואומר שאחת מהן פרשה - נמצאת כאן חיילת בצבא להגנת ישראל.

אמיר רוזנברג: הוא מודיע להם שהיא פרשה, היא לא פרשה.

אמיר רוזנברג: היא לא הודיעה שהיא פרשה.

אמיר רוזנברג: הוא לא יציג בפניכם מסמך שהיא פרשה.

אמיר רוזנברג: היא עומדת כאן והיא אומרת: אני מעולם לא פרשתי.

אמיר רוזנברג: אבל, הפרישו אותה, והשאירו שתיים אחרות, והביאו להם אנשים אחרים שנמצאים בכלל בהסגר.

אמיר רוזנברג: למה זה בעצם קורה?

אמיר רוזנברג: למה מפרקים נבחרת קבוצתית?

אמיר רוזנברג: למה לוקחים את אירה ריסנזון כשיודעים שהשיפוט הוא סובייקטיבי.

אמיר רוזנברג: כולם יודעים כאן.

אמיר רוזנברג: כשמדברים בשיחות שהן גם לא פורמאליות כולם מבינים אותו הדבר.

אמיר רוזנברג: השיפוט הוא סובייקטיבי, ובגלל זה בכל התחרויות מגיעה מתעמלת עם שופטת.

אמיר רוזנברג: לא בגלל שהיא תיתן לה ציון יותר גבוה חס וחלילה, אלא כי אם מישהי מגיעה ללא השופטת שלה אז היא יודעת שהיא כבר מופקרת לאחרות.

אמיר רוזנברג: אנחנו גם הסברנו את זה בבית משפט, וזה עשה שכל.

אמיר רוזנברג: בצו בית משפט יצאה שופטת שלה.

אמיר רוזנברג: נאלצנו לעשות את זה בצו בית משפט.

אמיר רוזנברג: איך יכול להיות שבשנתיים האחרונות השופטת בין הטובות בעולם, אחת המוערכות ביותר – גם רענן אומר את זה בשיחות, הוא אמר לה את זה לפני כמה ימים – שנתיים לא יוצאת לתחרות?

אמיר רוזנברג: היא לא יוצאת עם אירה ריסנזון.

אמיר רוזנברג: מי יוצא עם אירה ריסנזון מטעם האיגוד?

אמיר רוזנברג: את מי הוא מוציא?

אמיר רוזנברג: לא מילים, לא: אנחנו רוצים שתצליחי, ואנחנו אוהבים אותך, ואנחנו לוחצים לך יד.

אמיר רוזנברג: הוא מוציא את השופטת אלה שיש לה זכויות.

אמיר רוזנברג: היא מאמנת בזכות עצמה, והיא תציג את עמדותיה, והיא הציגה כאן את עמדותיה.

אמיר רוזנברג: אבל, הגברת אלה סמופלוב היא מאמנת אישית של נטע ריבקין, ונטע ריבקין היא המתחרה של אירה ריסנזון גם בארץ וגם בעולם.

אמיר רוזנברג: אנחנו מחזיקים בידינו.

אמיר רוזנברג: הוא מוציא אותה לכל התחרויות, אותה ואת אנשי מכבי.

אמיר רוזנברג: אנחנו רואים בפועל שהיא נמצאת איתה בתחרות, שופטת באותה תחרות - המאמנת היא גם שופטת – את הספורטאית שלה ואת ריסנזון.

אמיר רוזנברג: היא לא מלאך, היא יודעת שפירה לא תצא מחר לתחרויות.

אמיר רוזנברג: היא יודעת שהיא יוצאת באופן קבוע.

אמיר רוזנברג: מאז האולימפיאדה ועוד לפני כן היא לא יצאה.

אמיר רוזנברג: היא יוצאת עם שופטת לעומתית שנותנת כמובן לתלמידה שלה.

אמיר רוזנברג: כמובן כל מה שאני אומר מגובה במסמכים, חס וחלילה – שהכול יהיה ברור.

אמיר רוזנברג: אני לא אגיד שום דבר שהוא לא ברור.

אמיר רוזנברג: זאת אומרת, האיגוד לא רק שהוא לא תומך, כי הדרך הראשונה שהוא יתמוך זה שהוא יוציא את השופטת איתה, זה ברור לחלוטין.

אמיר רוזנברג: אם אתה תבקש עכשיו ממנו לדעת את הרשימה, ומדוע היא לא יצאה, הוא לוקח ואומר לה: את לא נאמנה למדינה.

אמיר רוזנברג: למה?

אמיר רוזנברג: כי הוא לא נתן לה לצאת ולכן ביקשו אישור מלטבייה שהיא תצא שתוכל להיות איתה גם בקרדיטציה.

אמיר רוזנברג: בגלל זה, לא כדי לייצג את לטבייה.

אמיר רוזנברג: הוא שאל את היועצת המשפטית האם זו עברה?

אמיר רוזנברג: היועצת המשפטית של האיגוד אמרה – יש לנו פה את הפרוטוקול – שזה לא עברה, אין שום בעיה.

אמיר רוזנברג: אז הוא לא מוציא.

אמיר רוזנברג: עכשיו נשאלת שאלה השאלה מדוע?

אמיר רוזנברג: איך זה יכול להיות שמכל המילים היפות האלה אירה ריסנזון בתחרות האחרונה עשתה מקום 11?

אמיר רוזנברג: היא שפטה אותה, היא שפטה גם את נטע.

אמיר רוזנברג: הציונים של נטע כמובן יותר גבוהים.

אמיר רוזנברג: אנחנו מקבלים תלונות מהשופטות כי זה לא נורמאלי.

אמיר רוזנברג: אנשים מבינים איך מתנהלים הדברים באופן נורמאלי.

אמיר רוזנברג: הנבחרת האולימפי שפורקה מקום 5 בעולם.

אמיר רוזנברג: בעולם מקום 5, ורענן אומר: תראו, איזה יופי.

אמיר רוזנברג: יש לנו נבחרת חדשה עם מקום שביעי באירופה.

אמיר רוזנברג: מקום 5 בעולם ופירקו אותה, ואתה שואל למה?

אמיר רוזנברג: את מי הכניסו?

אמיר רוזנברג: המאמנת אלה הכניסה במקום האנשים.

אמיר רוזנברג: הכניסה - פולינה היא שלה, מורן היא שלה, וויקה היא שלה.

אמיר רוזנברג: אז אנחנו באמת מתפלאים כי גם מקבלים על זה נקודות.

אמיר רוזנברג: האגודה שלה גם מקבלת על זה נקודות.

אמיר רוזנברג: אנחנו פשוט לא מבינים איך זה יכול להיות.

אמיר רוזנברג: אנחנו שואלים עכשיו למה.

אמיר רוזנברג: יש עוד הרבה דוגמאות, אני לא רוצה להיכנס לזה.

קריאות: - - -

אלכס מילר: חברים, סליחה.

אלכס מילר: בן אדם בזכות דיבור, אני מבקש לא להפריע.

אמיר רוזנברג: אני רוצה לתת רק עוד דוגמה אחת.

אמיר רוזנברג: רענן לקח את אירה ריסנזון לשיחה אישית.

אמיר רוזנברג: אני חושב שהיא אפילו לא הסבירה את חומרת השיחה הזאת.

אמיר רוזנברג: הוא אמר לה: אני קמתי בבוקר, אני קראתי בעיתון.

אמיר רוזנברג: הייתי מאוד עצבני בעיתון, בגלל זה אני מעניש אותך.

אמיר רוזנברג: אורי שפר, גילי לוסטיג, הוועד האולימפי והיחידה לספורט הישגי אישרו ותקצבו תוכנית לגברת הזאת שכמו שאמרו בתי משפט כבר בישראל, צריך לקחת אותה ולחבק אותה ולשאת אותה על כפיים.

אמיר רוזנברג: הוא אמר לה: אני מעניש אותך.

אמיר רוזנברג: אני אישית מעניש אותך, ואת לא יוצאת לתחרות, תחרות מקצועית.

אמיר רוזנברג: שאלת בהתחלה האם הם שיקולים הם מקצועיים?

אמיר רוזנברג: הוא עמד מולה ואמר שהוא מעניש אותה בגלל שהוא קרא כתבה בעיתון שלא קשורה אליה.

אמיר רוזנברג: אנחנו שואלים למה זה קורה?

אמיר רוזנברג: יש לכך שתי סיבות.

אמיר רוזנברג: זה לא הכול אישי, זה לא רק שהוא לא אוהב את חולון או חולון לא אוהבת אותו.

אמיר רוזנברג: זה בכלל לא פה.

אמיר רוזנברג: יש בעיה מהותית, ואנחנו מבקשים וקוראים לכנסת לדאוג לה.

אמיר רוזנברג: אני מייד אגע בכסף.

אמיר רוזנברג: שתי מילים על זה ואני אגיע לכסף.

אופיר אקוניס: תקצר בבקשה.

אמיר רוזנברג: מאה אחוז.

אמיר רוזנברג: אני רוצה להגיד משהו על הכסף קודם, לפני זה, רק כדי שזה יהיה ברור.

אמיר רוזנברג: עיקר התקציב שמגיע לאיגוד, מרבית הכסף, זה מספר מיליונים בשנה.

אמיר רוזנברג: זה בסביבות ארבעה מיליון שקל בשנה.

אמיר רוזנברג: נדמה לי שכשניים וחצי מיליון שקל מתקציב האיגוד מגיע בגין ההישגים של המתעמלות האלה שיושבות פה, ועוד מתעמלות – סכום ניכר מהתקציב.

אמיר רוזנברג: הם מקבלים את זה, אנחנו בדקנו את זה.

אמיר רוזנברג: הם לא חייבים לחלק את זה לאגודה.

אמיר רוזנברג: האגודה זה לא מקצוע, זה מגיע אליהם והם חיים מזה.

אמיר רוזנברג: הכסף לא מגיע, הכסף לא מגיע.

אמיר רוזנברג: יש נתק בין הכסף שמאשרת המדינה לכסף שמגיע בסופו של דבר לספורטאי.

אמיר רוזנברג: אני לא אכנס כאן למשכורות כשאני רואה את המזכירה מחייכת.

אמיר רוזנברג: אנחנו עמדנו עם דמעות.

אמיר רוזנברג: אני אומר את זה גם אני שאני מייצג, זה לא קורה לי הרבה.

אמיר רוזנברג: המזכירה יושבת ומחייכת פה.

אמיר רוזנברג: אסור לה לחייך, כי ה-150, 160, 170 אלף שקל שהיא מקבלת בשנה - ויש עוד מזכירה כמוה שמקבלת - משכורת באיגוד.

אמיר רוזנברג: אסור לה לחייך.

אמיר רוזנברג: המאמנת הזאת מאמנת עשר שעות, לא מקבלת שקל, זה לא מקבל - - -

קריאות: מה זה?

קריאות: נו, באמת.

קריאות: איך הוא מתנהג?

אלכס מילר: חברים, סליחה.

אלכס מילר: שוב, חברים, אנחנו פה נמצאים בכנסת.

אלכס מילר: כל אחד לפי דעתו יכול להגיד פה מה שהוא רוצה.

אלכס מילר: אם יש בעיה, חברים, יש מערכת משפטית.

אלכס מילר: אם מישהו מרגיש שתקפו אותו בצורה כזאת או אחרת, בבקשה.

אלכס מילר: כל אחד פה דיבר, ותאמינו לי שיש לנו ישיבות הרבה יותר סוערות ממה שקורה כאן.

אלכס מילר: אי אפשר, אנחנו לא עושים פה סינון למילים.

אלכס מילר: אדוני, אני רק מבקש ממך לשמור על כבודם של האנשים, ולא להיכנס לדברים שהם זה.

אלכס מילר: אם יש לך נתונים שעליהם אתה רוצה להצביע, תצביע.

אלכס מילר: בבקשה לא להיכנס לדברים כמו לחייך, לא לחייך.

אלכס מילר: זה לא מכובד.

אמיר רוזנברג: בסדר גמור, אדוני.

אמיר רוזנברג: יושב פה לא רק דור ההווה, אלא יושב פה דור העתיד – קורל קרמר.

אמיר רוזנברג: קורל קרמר עשתה מעשה נורא.

אמיר רוזנברג: היא עברה להתעמל ממכבי בני עיי"ש לעירוני חולון, ורענן-, ברגע שזה קרה לה.

אמיר רוזנברג: אם ועדת הכנסת לא תעשה סדר, ולא תתערב, ולא תמנע את השיקולים הפוליטיים האלה, הגברת הזאת כבר לא יוצאת לתחרויות רשמיות.

אמיר רוזנברג: יש לה בעיה.

אמיר רוזנברג: את התחרות הקובעת השנה - בכל שנה האיגוד עושה תחרות שנקרא גביע האיגוד כדי לקבוע את הסדר, הוא יודע שהיא מתעמלת כבר מספר חודשים, והרמה שלה עלתה - לא התקיימה השנה.

אמיר רוזנברג: מי שיוצא לתחרויות זה אנשים שבאו ממכבי, או זה שהם פחות טובים מהגברת הזאת.

אמיר רוזנברג: היא לא יכולה.

אמיר רוזנברג: אנחנו צריכים לחשוב גם על דור העתיד שלנו ועל האולימפיאדה.

אמיר רוזנברג: התחלתי לדבר על נושא הכסף והפריעו.

אמיר רוזנברג: הכסף לא מגיע - כסף שמתוקצב.

אמיר רוזנברג: הוועד האולימפי, היחידה לספורט הישגי מתקצבת ומאשרת תוכניות מקצועיות.

אמיר רוזנברג: התוכנית הזאת היא בפיקוחה ובאישורה.

אמיר רוזנברג: יש מצב שבו האיגוד משבש את התוכנית, לא פועל לפי התוכנית.

אמיר רוזנברג: למרות שהיא מתוקצבת הוא לא מוציא את הכספים.

אמיר רוזנברג: יש תחרויות, יש לנו כמובן את כל הראיות אם צריך.

אמיר רוזנברג: דבר אחרון – נושא הבחירות לאיגוד.

אמיר רוזנברג: חלק מהותי מהדברים האלה קורים, זה נמצא גם ברשם העמותות.

אמיר רוזנברג: אני מאוד חושב שאפשר למצוא אוזן קשבת ברשם העמותות כי בג'ודו כבר בוצעה חקירה, ונעשתה ביקורת נוקבת על דבר מאוד חשוב.

אמיר רוזנברג: הבחירה של רענן ורשביאק ליושב-ראש תלויה בהישגים של הספורטאים.

אמיר רוזנברג: פעם בארבע שנים הם עושים תחרות, צריך להתכונן אליה.

אמיר רוזנברג: כל התחרויות הן הכנה לאותה תחרות קובעת.

אמיר רוזנברג: ההישגים של הספורטאים קובעים את הכוח של המועדון להצביע.

אמיר רוזנברג: ככל שההישג של הספורטאים באותה תחרות גבוה יותר, כוח ההצבעה שלהם גבוה יותר.

אמיר רוזנברג: נוצר מצב שרענן – אוהב לא אוהב, אני מדבר מעבר לדבר האישי – נמצא בניגוד עניינים חריף כי הוא חייב.

אמיר רוזנברג: קבוצת הספורטאיות האלה במקרה הן באגודה שנתנה את קולה להפועל.

אמיר רוזנברג: אין לו ברירה.

אמיר רוזנברג: את זה צריך לנתק, את זה צריך לפעול לנתק.

אמיר רוזנברג: הוא חייב לפעול לזה, וזה מה שקורה פה, שהכוח המקצועי שלהם ירד, והכוח המקצועי של מישהו ממכבי, כמו שאנחנו רואים פה, יעלה.

אמיר רוזנברג: כולם יודעים את זה.

אמיר רוזנברג: יש לנו שיחות עם משרד המדע, התרבות והספורט, והם אישרו לנו שזאת בעיה.

אמיר רוזנברג: אנחנו יודעים שברשם העמותות יודעים שזו בעיה.

אמיר רוזנברג: מתנהלים על זה חקירות.

אמיר רוזנברג: הם יצרו דאז תקנון - הפוליטיקאים.

אמיר רוזנברג: הוא נבחר, פעם הוא עושה תחרויות, הוא מארגן את כל הארבע שנים, ועושה תחרות.

אמיר רוזנברג: אם היא הגיעה מקום עשירי והספורטאית שלה ממכבי הגיעה מקום חמישי, היא מרימה את היד, כוח ההצבעה שלו גובר.

אמיר רוזנברג: אז הוא צריך להיות מלאך.

אמיר רוזנברג: לעמוד, להיבחר לאיגוד, להגיד: אני עושה את זה באמת רק בשביל המדינה, בשביל הכול.

אמיר רוזנברג: אבל, למעשה, יש לו אינטרס.

אמיר רוזנברג: הוא חייב להיבחר בפעם הבאה.

אמיר רוזנברג: ולכן, בגלל שחולון צוברת כוח או שהיא תעשה איתו ברית פוליטית, או שהספורטאים שלה ייכשלו.

אמיר רוזנברג: אדוני, תודה רבה על זכות הדיבור.

אלכס מילר: תודה רבה.

אלכס מילר: ד"ר אורי שפר, אנחנו שמענו פה הרבה מאוד דברים לצד הזה ולצד הזה.

אלכס מילר: אני רוצה לשמוע ממך כמי שאחראי היום במשרד הספורט על נושא הספורט.

אלכס מילר: אתה מסתכל על הדברים מלמעלה, ואתה רואה מה קורה.

אלכס מילר: אתה גם צריך לבנות בסופו של דבר אסטרטגיה כללית למדינת ישראל בהיבט של הספורט.

אלכס מילר: אני לא מדבר כרגע על איגוד ההתעמלות.

אלכס מילר: בסופו של דבר, אנחנו אוהבים לקחת דוגמה, ולאו דווקא דוגמה טובה.

אלכס מילר: באים איגודים אחרים ומסתכלים על האיגודים, ובסופו של דבר זה הופך להיות משהו שיותר דומה לפריימריס במפלגה כשאנשים מתחילים לאכול שם האחד את השני מבלי להסתכל בכלל בתוצאות.

אלכס מילר: ראינו דוגמאות שאפשר לאכול את המנהיגים רק בהיבט האישי.

אלכס מילר: אני כן חושב שאנחנו יכולים פה להגיע להישגים הרבה יותר גדולים במדינה ובספורט בישראל.

אלכס מילר: אני מדבר איתך כמישהו שהוא בהיבט הפרלמנטארי, הפוליטי.

אלכס מילר: אתה מייצג גוף מקצועי.

אלכס מילר: האם גם לך בסופו של דבר יש תחושה שהספורט במדינת ישראל הופך להיות משהו פוליטי ושההיבט המקצועי מתחיל להיות איפשהו שמה מאחור?

אלכס מילר: האם יש דברים שאנחנו יכולים לעשות בהם שינויים?

אלכס מילר: וכמובן, כל מה שקורה.

אלכס מילר: אני חושב שאתה כמו כל אחד שנמצא כאן את מרגיש האווירה – לא מי צודק, ומי לא צודק.

אלכס מילר: בסופו של דבר, האווירה היא רעה.

אלכס מילר: זה לא תורם בכלל לספורט הישראלי.

אלכס מילר: זה שמאמנת הנבחרת אמרה שמבחינתה יכול להיות שזה בסדר, אני יכול להגיד לך שאני מסתכל מהצד, וגם חברי כנסת נוספים שנמצאים פה, זה לא נראה טוב.

אלכס מילר: זה לא נראה טוב, זה לא מריח טוב.

אלכס מילר: יש פה אווירה רעה, יש פה מאבק פנימי מאוד מוזר שיכול בסופו של דבר להתפשט גם לגופים אחרים.

אלכס מילר: ברגע שהם רואים שאפשר, בסופו של דבר הם יכולים לבוא ולנצל את השיטות האלה שכך או אחרת הצליחו להשפיע.

אלכס מילר: אני באמת לא רוצה להגיע למצב שאנחנו מפסידים בעולם בגלל שמישהו פה בארץ רב עם מישהו אחר בתוך האיגוד.

אלכס מילר: אני בטוח שגם אתה וגם השרה, ואף אחד אחר, לא היו רוצים להגיע למצבים כאלה שהסיבה לכך שהפסדנו היא בגלל מאבק פנימי, ולא בגלל שהספורטאי היה טוב או לא טוב.

אלכס מילר: אדוני, הבמה אצלך.

אורי שפר: תודה רבה.

אורי שפר: אני אפתח ואומר שכל המתעמלות מאירה ריסנזון והאחרות, אירה ויגדורצ'יק כמאמנת, השופטות שיושבות פה, מאוד מאוד ראויות בעיניי כספורטאים וספורטאיות שהביאו הרבה מאוד כבוד למדינת ישראל.

אורי שפר: את כל מה שהן עשו, הן לא היו יכולות לעשות בלי איגוד ההתעמלות שהוא הגוף המופקד על כל ענייני ההתעמלות במדינת ישראל.

אורי שפר: אנחנו התכנסנו כאן לבדוק את הסוגיה האם יש לכאורה ליקויים בהתנהגות איגוד ההתעמלות, ואני חושב שבהיבט הזה אם יש מי שסבור שיש ליקויים בהתנהלות הכספית או הארגונית או האחרת יש מוסדות לפנות ולבקש את הבדיקה שתיעשה – אם זה רשם העמותות, או כל גוף אחר.

אורי שפר: ככל שאנחנו יודעים, אנחנו ניסינו לבקשתו של רענן ורשביאק לפני קרוב לשנה, לבצע בדיקה עניינית לאחר שאני לבקשת עירוני חולון בדקתי עם היחידה לספורט הישגים לבקשתם האם אכן הועמדו התנאים המיטביים לאירה ריסנזון להכנותיה לאליפות העולם.

אורי שפר: מבחינת מינהל הספורט הגוף שקובע ומופקד על ההכנות של הספורטאים בכל ענפי הספורט האולימפיים – נכונים הדברים כמובן גם לעניין התעמלות אומנותית – היא היחידה לספורט הישגי שהוא הגוף המקצועי העליון בישראל.

אורי שפר: ולכן, לא פניתי לאיש.

אורי שפר: לא לאיגוד ההתעמלות כי לא חשבתי שראוי שהוא יעיד על עצמו אם הוא נתן או לא נתן תנאים מיטביים בהיבט הזה, אלא ליחידה המקצועית.

אורי שפר: היחידה המקצועית אמרה לי שלא זו בלבד שניתנו התנאים המיטביים אלא שגם חרגו מהתוכנית המתוכננת מראש והוסיפו על התוכנית על מנת להעמיד תנאים מיטביים לאירה ריסנזון.

אורי שפר: לא נכנסתי לשאלות הכספיות, לא שאלתי שאלות שקשורות לשכרה של המאמנת.

אמיר רוזנברג: זה לא מה שאמרו לך, זה כתוב אצלנו.

אורי שפר: אשר על כן, בהיבט הזה חשבנו שנתנו תשובה מספקת.

אורי שפר: משקיבלנו פנייה נוספת מעירוני חולון שהבדיקה שביצענו לשיטתם אינה מספקת, והם רוצים בדיקה יותר מעמיקה, ומשקיבלנו גם את הפנייה של רענן ורשביאק לבצע בדיקה שכזאת, יזמנו פנייה לשופטת בדימוס שרה פריש, וביקשנו ממנה להיות הבורר בסוגיה האם אירה ריסנזון והמאמנת אירה ויגדורצ'יק קיבלו אכן תנאים מיטביים להכנותיה של אירה ריסנזון לאליפות העולם.

אורי שפר: השופטת קיבלה על עצמה את התפקיד, אבל ככל שלי יודע עירוני חולון התנגדו למינויה של השופטת של שרה פריש.

אמיר רוזנברג: אדון שפר, אתה יודע שהדברים האלה אינם מדויקים בלשון המעטה.

אמיר רוזנברג: אתה יודע, זה פרוטוקול.

אמיר רוזנברג: צריך להיות מאוד אחראי.

אלכס מילר: סליחה, חברים, לא להתערב.

אלכס מילר: בבקשה, אדוני.

אורי שפר: בעובדה השופטת שרה פריש לא ביצעה את הבדיקה, ואנחנו ביוזמתנו פנינו לשופט קמה.

אורי שפר: הדבר התאפשר לאחר שבסיום טקס חלוקת הפרסים של הוועד האולימפי בכפר המכבייה שוחחה השרה לימור לבנת עם המאמנת אירה ויגדורצ'יק, וקיבלה את הסכמתה לבדיקה ראויה ומוסכמת על הצדדים.

אורי שפר: אני מייד הודעתי על כך לרענן ורשביאק, ואני מוכרח לומר שבכל עת שפניתי אליו לבצע בדיקה הוא ניאות והסכים.

אורי שפר: אני שמח להודיע שהשופט קמה בימים אלו מבצע את הבדיקה.

אורי שפר: הצדדים קיבלו כבר זימון לישיבה.

אורי שפר: הדיון נקבע לשני במאי 2010, ואני מציע שכאשר נקבל את ממצאי הבדיקה נוכל לומר מי מהצדדים צודק בעמדתו, ואנחנו נוכל גם לגבש בהתאמה, התייחסות כפי שאתה שאלת, לעניין הטיפול בנושא על-פי האמצעים שעומדים לרשות משרדנו.

אלכס מילר: תודה.

קריאה: איפה האובייקטיביות שלך?

קריאה: אני פשוט המום מהתשובה.

אלכס מילר: סליחה.

אלכס מילר: יש לנו פה מנכ"ל של הוועד האולימפי אפרים זינגר.

אפרים זינגר: צהרים טובים.

אפרים זינגר: מאחר ובשעה טובה נקבע הליך שבאמצעותו יהיה אפשר לרדת לחקר הבעיה או חקר הנושא, אז זהו בדיוק מקומם של עורכי הדין להציג את טענותיהם.

אפרים זינגר: אני יושב פה בדיון ומקשיב, ואני חייב לומר שאני טיפ טיפה עצוב.

אפרים זינגר: ולמה אני עצוב?

אפרים זינגר: כי כשאתם דיברתם אני הסתכלתי על הספורטאיות.

אפרים זינגר: אני חושב שמקומם של הספורטאים הוא במגרש האימונים.

אפרים זינגר: אנחנו עוסקים כאן בנושאים שהם נושאים מנהליים, שהם נושאים ארגוניים – ותמשיכו את כל שאר המילים – אבל בהחלט לא מקומם של ספורטאים, לעניות דעתי, לשבת בדיון כזה כי כל אחד יש לו תפקיד.

אפרים זינגר: יש ספורטאי, ויש מאמן, ויש צוות מקצועי, ויש אנשי ארגון, ויש אנשים שנבחרו לנהל מערכת.

אפרים זינגר: די חבל, כי מחר בבוקר הספורטאים יצטרכו לחזור ולהתאמן ולהיות עם המאמנים ועם אנשי המקצוע.

אפרים זינגר: אבל, זו הערה אישית.

אפרים זינגר: הערה אישית שנייה – בחלק מהטיעונים שהועלו כאן השתמשו במילים של בגידה, וחתירה תחת המדינה וכד'.

אפרים זינגר: כל מי שיושב סביב השולחן הזה, ללא יוצא מהכלל, הנחת העבודה היא שטובת העניין לנגד עיניו.

אפרים זינגר: בהחלט לא מקובלות עליי התבטאויות מהסוג הזה.

אפרים זינגר: עד כאן שתי הערות אישיות.

אפרים זינגר: לעצם העניין – בפתיחת הישיבה אתה ציינת את העובדה שספורטאי ישראל מגיעים להישגים.

אפרים זינגר: זה נכון.

אפרים זינגר: אם היינו יושבים כאן לפני 15 שנה בדיון דומה היו עולות טענות.

אפרים זינגר: אם מישהו היה בא ואומר שיש מערכת מקצועית, ארגונית, ניהולית, ציבורית, שתהיה מסוגלת תוך עשור שלם להביא למצב שבו זה כבר לא יהיה נדיר לראות ספורטאי ישראלי עומד על דוכן המנצחים בתחרויות בין-לאומיות – אם זה אליפויות אירופה, אליפויות עולם, ומשחקים אולימפיים – אז אולי היו חושבים עליו שהוא הוזה, כי כולם יודעים מה מצב תשתית הספורט בארץ.

אפרים זינגר: היו מתנפלים עליו ואומרים: איך?

אפרים זינגר: והעובדה היא שזה כבר לא כל כך נדיר, ואנחנו כוועד אולימפי, כמי שעוסקים בתחום התחרותי הישגי, נמצאים בעסק שהוא מאוד מקצועי, הוא מאוד מקצועני.

אפרים זינגר: הוא לא תמיד נחמד, הוא לא תמיד תורם לאווירה שבו הדברים נבחנים על סמך תוצאות.

אפרים זינגר: בנתונים הקיימים התוצאות הן תוצאות שהן לא רעות.

אפרים זינגר: הן לא טובות, אפשר להגיע ליותר.

אפרים זינגר: הן לא רעות.

אפרים זינגר: ואם אנחנו מדברים על מדליות אולימפיות, קרוב למחצית המדינות בעולם - חלקן יותר גדולות מאיתנו, חלקן יותר עשירות מאיתנו.

אפרים זינגר: בוודאי שכמעט רובן משקיעות יותר משאבים בספורט – עוד לא זכו במדליה אולימפית, ולו אחת.

אפרים זינגר: כלומר, נעשית פה עבודה.

אפרים זינגר: אמרת מילה אחת על התקשורת, אמרת: חברי הכנסת מתרשמים מהאווירה הציבורית ומהאווירה התקשורתית - זה נכון.

אפרים זינגר: התקשורת, לצערנו, מחפשת את הצהוב, ובשבוע האחרון כולם עסקו לא יודע במה.

אפרים זינגר: אבל, רק לפני יומיים חזר ספורטאי ישראלי עם מדליה נוספת באליפות אירופה.

אפרים זינגר: הוא קיבל את כמה דקות התהילה.

אפרים זינגר: לא מספיק, מייד זה עבר הלאה, ומייד עברו לדבר על קיזוזים ולא קיזוזים, וכל הדברים האלה.

אלכס מילר: כמה ספורטאים מהענף נתמכים על-ידי הוועד האולימפי?

אפרים זינגר: המדד שבו אנחנו עובדים הוא מדד כמעט מתמטי.

אפרים זינגר: הוועד האולימפי קובע את מדיניות ההכנות למשחקים האולימפיים הבאים.

אפרים זינגר: מה הכוונה?

אפרים זינגר: יש ועדים אולימפיים שאומרים שכל מי שעושה קריטריון בין-לאומי למשחקים אולימפיים נוסע.

אפרים זינגר: יש כאלה שאומרים: לא, ניתן עדיפות לשניים-שלושה ענפים.

אפרים זינגר: יש כאלה שאומרים: אנחנו רוצים להיות בשליש העליון.

אפרים זינגר: ברגע שנקבעת מדיניות הכול מכוון לאותו יעד, ונקבעים קריטריונים.

אפרים זינגר: הקריטריונים הם קריטריונים הישגיים, כולנו מכירים את זה.

אפרים זינגר: מי שעושה תוצאה מסוימת, דירוג מסוים, נכנס לסגל כזה או אחר.

אפרים זינגר: ברגע שנכנסת לסגל כזה או אחר, אלה הם התנאים אותם אתה מקבל.

אפרים זינגר: כלומר, אנחנו עברנו ב-10 – 12 השנים האחרונות, או 15 השנים האחרונות, כמעט לטייס אוטומטי.

אפרים זינגר: יש גוף מקצועי שזו היחידה לספורט הישגי שהיא הזרוע המקצועית שמוציאה לפועל את המדיניות שלנו.

אפרים זינגר: מעליה יש גוף ציבורי שהוא משותף למינהל הספורט ולוועד האולימפי בישראל.

אפרים זינגר: שניים מחברי הגוף הזה יושבים כאן.

אפרים זינגר: זה דודו מלכא ועבדך הנאמן, ורענן יושב.

אפרים זינגר: זה גוף משותף שלמעשה הוא זה שבוחן את התהליכים המקצועיים.

אפרים זינגר: ולצורך העניין, ועד אולימפי, הנהלת ועד אולימפי, אנחנו כמעט על תקן של טייס אוטומטי.

אפרים זינגר: יש קריטריון נוסעים לתחרויות או לא נוסעים לתחרויות.

אפרים זינגר: לכן, השאלה לגבי המספר – זה מותנה - - -

אלכס מילר: עכשיו, היום.

אפרים זינגר: כרגע סך הכול יש קרוב ל-60 ספורטאים שנהנים מהמעטפת של הסגל האולימפי המורחב.

אפרים זינגר: בסביבות, שוב, אל תתפוס אותי במספר, כשישה או שבעה מתעמלים נמצאים במסגרת הזאת.

אפרים זינגר: אפילו אולי קצת יותר.

אפרים זינגר: כלומר, למעלה מ-10% מהספורטאים שנמצאים בסגל האולימפי המורחב מגיעים מענף ההתעמלות, וזה הרבה.

אפרים זינגר: אדוני, אתה דיברת על האווירה, ולפעמים יש מתח וכד'.

אפרים זינגר: בזווית הראייה שלנו - ואני אנסה לחדד כדי שתבינו מאיפה זה בא - זה שיש מאבקים, זה שיש מתח, לא רק בתחום של הספורט, אלא גם בתרבות ובתחומים אחרים, ואתה מכיר את זה לא פחות טוב מאיתנו - מצוין.

אפרים זינגר: כי בספורט אנחנו מכירים איגודים שהם חיים בשלום ובשלווה, ונפגשים פעם בחודש, ושום דבר לא קורה אצלם.

אפרים זינגר: זה שיש מתיחות סימן שיש עבודה, סימן שיש על מה לריב, סימן שיש הישגים.

אפרים זינגר: לסיום, אני רק אזכיר מענף אחר לגמרי איזה מאבקים יש בענף השייט.

אמיר רוזנברג: בג'ודו.

אפרים זינגר: וג'ודו, מצוין.

אמיר רוזנברג: תחת מפרק, רשם העמותות.

אפרים זינגר: אדוני, סליחה.

אפרים זינגר: אתה פה נמצא פה כמי ששכרו את שירותיו להציג עמדה.

אמיר רוזנברג: ואתה?

אפרים זינגר: אז אל תפריע לי, אל תפריע לי בבקשה.

אפרים זינגר: זה לא בית משפט.

אפרים זינגר: כי יכול להיות שבעתיד - - -

אמיר רוזנברג: תגיד רק שהבוס שלך זה אח של רענן, תגיד שהבוס שלך זה אח של רענן, ואל תגיד לי שאני שירותים.

אלכס מילר: סליחה, אני מבקש.

אפרים זינגר: אתה לא משכיר שירותים?

אפרים זינגר: אם אני אבוא לשכור את שירותך - - -

אמיר רוזנברג: תגיד מי הבוס שלך לפני שאתה - - -

אפרים זינגר: לפני שאני מה?

אלכס מילר: סליחה.

אלכס מילר: אתה רוצה לצאת?

אלכס מילר: אפרים, אתה לא מדבר אליו, אני לא מרשה.

אלכס מילר: אתה מדבר אליי ואל הוועדה, בבקשה.

אלכס מילר: אתם לא מנהלים פה דיאלוג.

אפרים זינגר: ניקח את איגוד השייט, באיגוד השייט בעשרים השנים האחרונות יש מאבקים ומאבקים קשים מאוד עם תלונות מכל הסוגים והמינים.

אפרים זינגר: להזכיר רק את הוויכוחים המרים בתקשורת שהיו לפני בייג'ין – גל פרידמן מדליסט הזהב לעומת שחר צוברי שכן קיבל תנאים, או לא קיבל תנאים.

אלכס מילר: אתה לוקח אותי כל כך רחוק.

אלכס מילר: תן לי לנחות.

אפרים זינגר: אני בכוונה לוקח כי תפקידנו להסתכל על המאקרו.

אלכס מילר: אנחנו כרגע לא בשיחה דמגוגית, או באיזשהו ויכוח.

אלכס מילר: שאלתי אותך שאלה פשוטה.

אלכס מילר: יש לך ספורטאים שמקבלים כסף מוועד אולימפי.

אלכס מילר: שאלתי כמה, ואמרו לי משהו כמו חמישים.

אלכס מילר: תכל'ס בטח יש פחות.

אלכס מילר: האם יש בסך הכול חמישים פלוס מינוס?

אלכס מילר: פלוס מינוס.

אפרים זינגר: זה פלוס מינוס שישים.

אלכס מילר: הכסף של הוועד האולימפי הולך לאיגוד, נכון?

קריאות: לא, לא.

קריאה: בטח שהולך לאיגוד.

אלכס מילר: האם אתה עובד ישירות עם הספורטאים?

אפרים זינגר: המלגות שקרן המלגות לספורטאים מצטיינים נותנת מבוססת על שני פרמטרים.

אלכס מילר: לא מלגות, נסיעות ודברים כאלה.

אפרים זינגר: נסיעות זה לא ועד אולימפי, אני מדבר על מלגות.

אפרים זינגר: מלגות הישג ניתנות בשני תנאים.

אפרים זינגר: הן ניתנות על בסיס של הישג.

אפרים זינגר: זה נותן לך את הכניסה, ומאותו רגע שנכנסת אתה זכאי לקבל את זה שנה שלמה, ובלבד שאותו ספורטאי ממשיך להתחרות ולמלא אחר התוכניות המקצועיות.

אפרים זינגר: ומי שמבקר את זאת – לא הוועד האולימפי, לא מינהל הספורט, לא אף אחד – זו היחידה המקצועית שהיא בחתימת ידה מאשרת, או לא מאשרת את אותם תשלומי מלגות מידי חודש.

אפרים זינגר: זה הקריטריון.

אלכס מילר: תודה רבה.

אמיר רוזנברג: אדוני, האם אפשר מילה אחת?

אמיר רוזנברג: רק משפט אחד?

אלכס מילר: לא, לא.

אלכס מילר: ד"ר שפר, רציתי לשאול אותך כמה תמיכות נותן המשרד לאיגוד?

אלכס מילר: מהי ההשתתפות של המדינה באיגוד?

אורי שפר: אני מוכן למסור לך.

אורי שפר: אני אבדוק את זה, ואני אעביר לך נתון מדויק.

אלכס מילר: האם אתם עובדים לפי השיטה של תמיכה בספורטאים, או תמיכה באיגוד?

אלכס מילר: איך זה הולך?

אורי שפר: אנחנו תומכים באיגוד, אבל זה מורכב מנוסחה שלוקחת בחשבון את מספר הספורטאים ואת ההישגים שלהם.

אלכס מילר: האם אתם עושים בדיקה אם באמת בסופו של דבר הכול מתנהל לפי הנוסחה?

אורי שפר: בהחלט.

אלכס מילר: חברים, אנחנו מעל ומעבר הזמן שהוקצב.

אלכס מילר: אני רוצה לסכם.

אלכס מילר: קודם כל, אני רוצה כמובן לברך את כל הספורטאים שמתאמנים היום בארץ בכלל, וכמובן בענף ההתעמלות האומנותית בפרט, על כל ההישגים שהם עושים, ועל כל התרומה שיש להם גם לספורט הישראלי, וגם למדינת ישראל.

אלכס מילר: וכן, לכל אותם מאמנים ומאמנות שמשקיעים מזמנם ומחייהם למען הספורט במדינת ישראל.

אלכס מילר: כפי שנאמר פה על-ידי הנציגים - גם משרד הספורט, וגם הוועד האולימפי – הכנסת היא לא גוף חקירות.

אלכס מילר: אנחנו לא עושים חקירות, אנחנו עושים חקירות אך ורק כאשר הכנסת מחליטה להקים ועדת חקירה פרלמנטארית.

אלכס מילר: אני לא חושב שאנחנו נמצאים כרגע בזמן הזה בשביל להקים ועדת חקירה פרלמנטארית לנושא הזה ספציפית.

אלכס מילר: אם בכלל נדבר על הוועדות שקשורת לספורט, זה יהיה משהו יותר גדול.

אלכס מילר: מה שכן, חברים, אני כן מסכים איתכם שהנושא הזה בעצם צריך להיות באותם מישורים שאחראים על כך.

אלכס מילר: לכן, אני מעביר קודם כל את הפרוטוקול, ואת הבקשה, לשני גופים שאחראים לבדיקות הגופים שמקבלים תמיכות מהמדינה שזה מבקר המדינה ורשם העמותות.

אלכס מילר: כאשר תהיינה מסקנות של הגופים האלה, במידה ויושב ראש הוועדה יראה לנכון, אנחנו נקיים ישיבת המשך.

אלכס מילר: אני פונה למשרד הספורט עם בקשה לעשות בדיקה מקיפה בכל נושא התמיכות של הספורטאים.

אלכס מילר: עלו פה דברים, ואני לא נכנס עכשיו לכל חולצה, או לכל נעל, או לכל אולם שמישהו קיבל או לא קיבל.

אלכס מילר: בסופו של דבר, אם המדינה נותנת כבר מעט כסף, הייתי מצפה שאנחנו נהיה רגועים בכך שהכסף במלואו מגיע ישירות לאלו שצריכים לקבל אותו, ושהוא מגיע להם.

אלכס מילר: בסופו של דבר, אין מה לעשות תקציב משרד הספורט הוא מאוד קטן.

אלכס מילר: אני מקווה מאוד שאנחנו נוכל להגדיל אותו.

אלכס מילר: אנחנו גם פועלים במישור השני שקשור להכנות אולימפיות.

אלכס מילר: גם שם אני מאמין שאנחנו נצליח להעלות את התקציב של הוועד האולימפי.

אלכס מילר: אבל, בסופו של דבר, כל הכסף מגיע כדי להביא את אותם ספורטאים למקסימום בו הם יכולים להיות בענף שלהם, ושם הם צריכים לנצח.

אלכס מילר: אם תהייה אווירה כזאת בענף אחר, או אם האווירה הזאת פה תימשך, אני חושב שזאת לא אווירה טובה, ופה אני פונה אלייך גברתי מאמנת הנבחרת.

אלכס מילר: זו לא אווירה טובה.

אלכס מילר: יש פה מאבקים.

אלכס מילר: אני חושב שאת כן יכולה להגיע למצב שהספורטאים - - -

אלה סמופלוב: אבל, את זה עושה אחת.

אלה סמופלוב: יש עוד מאמנות, יש עוד שופטות ש- - -

אלכס מילר: גברתי, אני מבין.

אלכס מילר: אנחנו לא מתווכחים עכשיו.

אלכס מילר: בסופו של דבר, את צריכה להביא את המקסימום של המקסימום, ואת צריכה לנתק את עצמך מכל הוויכוחים הפוליטיים הפנימיים – חד משמעי.

אלכס מילר: זה דבר ראשון.

אלכס מילר: אדוני יושב-ראש האיגוד רענן ורשביאק, אני פונה אליך.

אלכס מילר: תגיע לסטאטוס-קוו.

אלכס מילר: בסופו של דבר, כל המצב הזה עושה רע לאיגוד לספורט ולייצוג של מדינת ישראל.

אלכס מילר: אפשר להגיע לסטאטוס- קוו, צריך לשבת, צריך לדבר ולהגיע לקונסנסוס.

אלכס מילר: אם תמשיכו לריב מדינת ישראל היא זו שתפסיד, חד משמעי.

אלכס מילר: תודה רבה, הישיבה נעולה.